Policija pretresa klub "Kasina" u centru Beograda - NOVA portal\nHronika Autor:Blic26. feb. 202112:36 > 12:45\nKako „Blic“ saznaje, policija je blokirala i prolaz do „Kasine“ i brojne ekipe su u samom klubu i vrše pretres.\nDa li je hapšenje vođe „Alkatraza“ Damjana Šobića (36) na neki način povezano sa opsežnom policijskom istragom koja se vodi protiv kriminalne grupe koju je predvodio, pre 20 dana uhapšeni, Veljko Belivuk (36), zvani Velja Nevolja za sada nije poznato, ali je jasno da je pretres „Kasine“ deo finansijske istrage protiv Belivukove grupe.\nPripadnici Belivukove grupe držali su obezbeđenje u „Kasini“, ali i brojnim drugim velikim klubovima u Beogradu čiji su suvlasnici Predrag Ranković Peconi i Aleksandar Kajmaković zvani Aca Bosanac. Bosanac je na saslušanju ispričao sve o saradnji sa Belivukom i kako je došlo do toga da mu njegova grupa drži obezbeđenje u kafićima i klubovima.\nPodsećanja radi, policija je poslednja dva dana detaljno pretresala i splav „Fristajler“, koji je takođe obezbeđivala Nevoljina grupa. Pretraga je bila toliko detaljna da su i ronioci dva dana pretraživali reku i deo ispod splava u potrazi za oružjem koje je koristila ova grupa.


EKSKLUZIVNO: Marko Pantelić novi predsednik FS Beograda! - GEM info\n14. jula 2020. 14. jula 2020. Redakcija 0 Comments FSB, Fudbal\nNa Vanrednoj sednici Skupštine koja će se održati u sredu 15. jula u 14 časova, Fudbalski savez Beograda dobiće novog predsednika. Posle iznenadne smrti dosadašnjeg prvog čoveka, legendarnog Ilije Petkovića, u Deligradskoj 27 su doneli odluku da se izabere novi predsednik “beogradske kuće fudbala”.\nIz izvora bliskih FS Beograda ekskluzivno saznajemo da će novi čelnik ove organizacije da bude Marko Pantelić! Reč je o nekadašnjem fudbaleru Crvene zvezde i reprezentativcu naše zemlje. Pantelić se ujedno nalazi i na mestu potpredsednika Fudbalskog saveza Srbije.\nTokom bogate igračke karijere, pored Zvezdinog dresa branio je još boje PSŽ, Selte, Šturma, Herte, Ajaksa, Olipijakosa. Od domaćih klubova igrao je za Obilić,a posebno ga pamte u Smederevu gde je tadašnjem Sartidu doneo pobedu u finalu Kupa Srbije i Crne Gore 2003.godine u meču sa Crvenom zvezdom kada je bio strelac jedinog gola.\nZbog situacije sa koronavirusom Vanredna sednica Skupština FS Beograda održaće se posredstvom video linka.\nShare the post "EKSKLUZIVNO: Marko Pantelić novi predsednik FS Beograda!"\n← Železničar prvi test za fudbalere iz Šopića\nNove tribine na fudbalskom stadionu u Rudovcima →


Film „Ekipa“ otrkiva šta se dešava u mračnim tunelima srpskog fudbala – Filmske radosti\nFilmske radosti > Aktuelno > Film „Ekipa“ otrkiva šta se dešava u mračnim tunelima srpskog fudbala\nFilm „Ekipa“ otrkiva šta se dešava u mračnim tunelima srpskog fudbala\nScenarista i glumac Rade Ćosić i reditelj Marko Sopić snimili su krimi komediju „Ekipa” o srpskom fudbalu i rivalitetu između dva najveća kluba – „Partizana“ i „Crvene zvezde“.\nOni su okupili najbolje srpske glumce i ujedno iskrene navijače „Crvene zvezde“ i „Partizana“, Ljubomira Bandovića, Dragana Gagija Jovanovića, Andriju Miloševića, Srđana Žiku Todorovića, Sergeja Trifunovića i Miloša Timotijevića, ali i fudbalske legende Partizana, Sašu Ilića, Dragana Ćirića, Đorđa Pantića i Ivana Tomića, i ispričali komičnu priču o srpskom fudbalsko-mafijaškom svetu. Film je, između ostalog, sniman tokom pravog derbija, baš kao što se i filmska priča odvija na najvažniji dan srpskog fudbala – onda kada igraju „Partizan“ i „Crvena zvezda“.\nMesec dana pred premijeru filma (23. oktobar) kratki insert delimično otkriva šta se dešava u mračnim tunelima srpskog fudbala, u kome se susreću jedan vatreni zvezdaš (Andrija Milošević) i partizanovac (Ljubomir Bandović).\nU centru ove filmske priče se nalazi as „Partizana“, fudbaler Zdravko Stevanović, kojeg glumi Rade Ćosić, ujedno i scenarista ovog filma. Motiv za nastanak ove priče Ćosić je pronašao u ogromnoj ljubavi prema fudbalu, a i sam je trenirao fudbal u „Partizanu“. Režiju potpisuje Marko Sopić, veliki ljubitelj fudbala i legendarnog Dragana Mancea.\nNakon derbija, Zdravko (Rade Ćosić), zvezda „Partizana“, Klupa (Andrija Milošević) njegov brat od tetke, ujedno navijač „Zvezde“ i Stefke (Lazar Đukić) dobar drug iz detinjstva, nailaze na Italijanku (Ivana Dudić), ženu svačijeg života. Posle jedne lude večeri, oni odlaze da vrate dug Skaretu lovatoru (Dragan Jovanović), koji već godinama pokušava da potpiše ugovor sa Zdravkom. Pošto Zdravko odbija saradnju, to ekipi drugara stvara velike probleme jer moraju brzo da nađu pare kako bi se oslobodili čuvenog prevaranta Dekija BMW-a (Miloš Timotijević).\nEkipu filma još čine i reper Đus, bivši igrač Crvene zvezde Perica Ognjenović, Nikola Ristanovski, Ljiljana Stjepanović, Anđela Jovanović. Za muziku je bio zadužen Skaj Vikler (Đorđe Miljenović).\nPremijera filma „Ekipa” biće održana u Beogradu za nešto više od mesec dana, a nakon toga film će imati priliku da vidi publika širom Srbije.\nTagged in : Andrija Milosevic Dragan Gagi Jovanović FIlm Ekipa Ljubomir Bandović Marko Sopic Rade Cosic Sergej Trifunovic Srđan Žika Todorović\nPrevious Previous post: Glumačke zvezde Miloš Biković, Bogdan Diklić i Goran Bogdan na tribinskom programu festivala LIFFE\nNext Next post: Nagrađivani domaći film „Pijavice“ u bioskopima\nOne thought on “Film „Ekipa“ otrkiva šta se dešava u mračnim tunelima srpskog fudbala ”\nPovratni ping: U prodaji karte za premijeru filma „Ekipa” – Filmske radosti\npetak 20 septembra, 2019


Verovatnoća - e-Statistika\nPojam i istorijat razvoja verovatnoće\nVerovatnoća je grana matematike koja se bavi analizom slučajnih događaja. Kao takva, razvila se u 17. veku, a njeni začetnici su francuski matematičari Fermat i Pascal, koji su, na molbu jednog zajedničkog prijatelja kockara, 1654. godine dali rešenje jednog problema vezanog za igru kartama.\nPrvi put se pojavljuje u vezi sa kockanjem i osiguranjem u 17. veku. Dobro definisana teorija verovatnoće se zatim primenjuje na razne probleme kao što su vakcijancija od velikih boginja, religija i sl. da bi danas bila nezamenljiva alatka u društvenim i prirodnim naukama. U nekim oblastima (kvantna mehanika), verovatnoća je osnovni koncept putem kojeg se shvata stvarnost.\nMože se reći da je verovatnoća značajno promenila pogled čoveka na prirodu i društvo. U 18. i 19. veku u Engleskoj i Francuskoj, koncept verovatnoće postaje filozofski odgovor na skepticizam. Shvata se da čovek ne može da stekne savršeno znanje, ali može da spozna dovoljno da bi odgovorio svakodnevnim potrebama. Laplas je tvrdio da je čovekovo oslanjanje na verovatnoću posledica nesavršenog znanja. Osoba koja zna svaku česticu univerzuma uz neograničenu moć računanja može znati celokupnu prošlost i predvideti celokupnu budućnost.\nVerovatnoća u 18. veku se bavila posledicama i uzrocima. Jakob Bernuli je formulisao i dokazao zakon velikih brojeva koji je dao formalnu strukturu razmišljanjima o uzroku i posledici. Ovim zakonom je dokazao da će empirijska proporcija nekih događaja težiti stvarnoj verovatnoći p, kako se broj eksperimenata povećava, pod uslovom da je uniformna. Čak i ukoliko verovatnoća p nije unapred poznata, neko sa dovoljno iskustva može da je zaključi.\nU vreme prosvetiteljstva postojali su pokušaji da se verovatnoća ugradi u temelje nove teorije morala, u vidu sudske i izborne verovatnoće (sudstvo i izbori su za francuske matematičare bili formalno slični). Ključno pitanje je bilo kako biti siguran da će porota doneti ispravnu presudu. Jedna od klasičnih tema je bilo pitanje verodostojnosti svedočenja. Verovatnoća je korišćena za opovrgavanje svedočenja o čudima.\nVerovatnoća u svakodnevnom životu\nVerovatnoća se najčešće povezuje sa igrama na sreću: loto, lutrija, karte. Karakteristike igara na sreću su da se ishod pojedinačnog događaja ne može predvideti sa sigurnošću, ali zajednički rezultat nastao iz velikog broja pokušaja pokazuje neku regularnost. Na primer, ako kažemo da je verovatnoća dobijanja glave u bacanju novčića 50%, mi i dalje ne možemo da predvidimo ishod pojedinačnog bacanja, ali znamo rezultat velikog broja bacanja.\nVeoma često se verovatnoća pominje u neformalnom razgovoru, kada se želi ukazati na stepen u kojem je moguće da se neki događaj desio ili desi, pri čemu se ne misli striktno na matematičku kvantifikaciju verovatnoće, već više na koncept nesigurnosti i nesvršenosti znanja o prošlosti i budućnosti čoveka.\nVerovatnoća je veza između dve ideje: opisa podataka i zaključivanja o karakteristikama populacije na osnovu osobina uzorka. Pošto izučava slučajnosti, verovatnoća je osnova statističkog zaključivanja, jer je ključno proceniti verovatnoću slučajnog događaja kako bi mogli da poredimo prikupljene podatke sa podacima koje očekujemo da dobijemo od slučajnih događaja.\nStatističko zaključivanje, kao induktivni metod, je sklono grešci. Stoga bi takvo zaključivanje bilo praktično neupotrebljivo u nauci, kada ne bi postojao način da se proceni u kom stepenu je moguće da se pojavi greška. Upravo je verovatnoća alat koji omogućava da se utvrdi koliko je pouzdan zaključak koji se donese na osnovu podataka koji se testiraju.\nKljučne reči: verovatnoća, događaj, zakon velikih brojeva, statističko zaključivanje


Potpisani ugovori za projekte uređenja grada Živinice – BH Glas\nPočetna / Hronika iz Tuzlanskog Kantona / Potpisani ugovori za projekte uređenja grada Živinice\n22 dana ago\tHronika iz Tuzlanskog Kantona, Općina Živinice Komentari isključeni za Potpisani ugovori za projekte uređenja grada Živinice 41 Pregleda\nMinistar prostornog uređenja i zaštite okolice Tuzlanskog kantona Elvir Rožnjaković i gradonačelnik Samir Kamenjaković te direktor JP “Eko-Sep” d.o.o. Živinice Selmir Šljivić potpisali su ugovore kojim se finansiraju projekti izgradnje sekundarne mreže toplifikacije i uređenja ograde sanitarne deponije grada Živinice.\n„Vlada Tuzlanskog kantona odlučila je krajem januara 2020. godine da se Gradu Živinice dodijeli milion KM na ime pomoći u toplifikaciji, odnosno nastavka toplifikacije u cilju smanjenja aerozagađenja”, kazao je ovom prilikom ministar Rožnjaković te dodao da je potpisan ugovor u vrijednosti od 550 000 KM, što je prvi dio tih sredstava dok će drugi uslijediti u julu ove godine.\nGradonačelnik Kamenjaković kazao je da su, nakon niza pregovora sa Elektroprivredom, Termoelektranom Tuzla i Vladom Tuzlanskog kantona potpisali ugovor kojim će biti završena sekundarna mreža toplifikacije. „Ovim sredstvima koje je obezbijedila Vlada TK mi ćemo završiti oko 85 % sekundarne mreže u gradu Živinice. Ostaje nam realizacija sa TE Tuzla i Elektroprivredom gdje trebamo do 2022. godine završiti primarnu mrežu čime bi bilo riješena toplifikacija Živinica”, rekao je gradonačelnik Kamenjaković.\nTakođer je potpisan ugovor o finansiranju izgradnje ograde, protivpožarnog pojasa i kapije na budućoj sanitarnoj deponiji u Živinicama, iz namjenskih sredstava od ekoloških naknada. Riječ je o iznosu 11.300,00 KM, a rok za realizaciju projekta je 1 mjesec od dana uplate sredstava.\nProšla Naredbe Kriznog staba Ministarstva zdravstva TK\nSledeća 18 zaključaka koje je na vanrednoj sjednici usvojilo Predsjedništvo BiH


Nešić tužio Milunovića: Ministar se preko novina izvinio lideru DNS-a (FOTO)\nHoroskop za 1. jul: Ribama život sprema iznenađenje na putovanju\nPonedjeljak, 16.05.2022., 14:20 Ponedjeljak, 16.05.2022., 14:39\nMinistar rada i boračko-invalidske zaštite Republike Srpske Duško Milunović uputio je preko novina izvinjenje predsjedniku DNS-a Nenadu Nešiću.\nMilunović se pozvao na predmet pred Osnovnim sudom, a koji je protiv njega tužbom za klevetu pokrenuo Nenad Nešić, te je istakao da “nije imao namjeru da kleveta tužioca u vezi sa TV snimkom koji su objavili pojedini portali i pisani mediji”.\n– Ovim putem se izvinjavam tužiocu – stoji na kraju izjave koju potpisuje ministar Milunović.\nPredsjednik DNS Nenad Nešić za portal Banjaluka.net kaže da je tužio Milunovića zbog izjave da “zloupotrebljava borce i da je šutao nekoliko boračkih dodataka”.\n– Nakon toga, on je odlučio da se nagodi i pristao je da plati 1.000 KM za duševnu bol, sudske troškove i da uputi javno izvinjenje – kazao je Nešić.\nPodsjećamo, Milunović je ranije rekao da Nešić borce koristi u političke svrhe i da “dok je bio na rukovodećem mjestu u sistemu vlasti, nikada nije pokazivao interesovanje, niti brigu za boračke kategorije”\n– Sada, kada je u opoziciji, on u političkom životu borce koristi za prikupljanje jeftinih političkih poena, dok u svakodnevnom životu šuta po kafanama veliki broj boračkih dodataka, što je javnost imala priliku da vidi – istakao je tada Milunović.\nNenad NešićDuško Milunovićizvinjenjetužbapolitičari\nJG Petak, 1.07.2022., 08:23 Petak, 1.07.2022., 08:35\nJG Četvrtak, 30.06.2022., 19:40 Četvrtak, 30.06.2022., 19:35\nPetak, 1.07.2022., 08:57 Petak, 1.07.2022., 08:58\nPetak, 1.07.2022., 08:50 Petak, 1.07.2022., 08:50\nPetak, 1.07.2022., 08:42 Petak, 1.07.2022., 08:42\nPetak, 1.07.2022., 08:23 Petak, 1.07.2022., 08:35\nPetak, 1.07.2022., 08:01 Petak, 1.07.2022., 08:01


Ptičiji grip - Blic Online\nUPOZORENJE STRUČNJAKA Ptičija gripa moguća i u BiH\nMoguće je da se i u Bosni i Hercegovini uskoro pojavi ptičija gripa, navela je Kancelarija za veterinarstvo BiH u obavesti nadležnim institucije u entitetima i Distriktu Brčko.\nNemačka je prijavila slučajeve visoko patogenog virusa ptičjeg gripa H5N8 na jugozapadu zemlje, saopštila je danas Svetska organizacija za zdravlje životinja (OIE).\nU Hrvatskoj je službeno registrovano ukupno 878 obolelih od gripa, a jedna osoba je preminula, javlja Hrvatski zavod za javno zdravstvo.\nVirus ptičjeg gripa zahvatio je farme živine u južnom bugarskom selu Vojvodovo, saopštila je bugarska agencija za bezbednost hrane.\nPROBLEM U VIJETNAMU Otkriven ptičiji grip, uginulo skoro 1.600 ptica\nU Vijetnamu su zabeležena tri slučaja visoko patogenog ptičjeg gripa H5N6, pri čemu je uginulo ukupno 1.590 ptica, saopštila je danas Svetska organizacija za zdravlje životinja (OIE), pozivajući se na izveštaj vijetnamskog Ministarstva poljoprivrede.\nU Kini je registrovan virus ptičijeg gripa H5N1 na jednoj farmi u provinciji Ćinghai, saopštila je Svetska organizacija za zdravlje životinja (OIE), pozivajući se ne saopštenje kineskog Ministarstva poljoprivrede.\nKina: Ptičji grip na farmi pataka\nNa farmi pataka u kineskoj provinciji Guangsi pojavio se visoko zarazan ptičji grip H5N6, saopštila je Svetska organizacija za zdravlje životinja (OIE) sa sedištem u Parizu, pozivajući se na izveštaj kineskog Ministarstva poljoprivrede.\nPrijavljena pojava ptičjeg gripa u Kostromskoj oblasti u Rusiji\nU Rusiji je prijavljena pojava ptičijeg gripa H5N2 na farmi u Kostromskoj oblasti, saopšteno je iz Svetske organizacije za zdravlje životinja (OIE).\nVANREDNE MERE Na holandskoj farmi pataka izmene zbog strepnje od ptičjeg gripa\nHolandska Vlada danas je naredila živinarskim farmama širom zemlje da živinu drže u zatvorenom nakon izbijanja epidemije veoma zaraznog soja ptičijeg gripa na farmi pataka, zbog čega je ubijeno 16.000 životinja.\nPOSLE SKANDALA NOVI PROBLEM Holandske živinare čeka uništavanje živine zbog ptičjijeg gripa\nŽivinarske farme u Holandiji, koje se još uvek oporavljaju od skandala sa kontaminiranim jajima, zadesio je novi problem u vidu ptičjeg gripa, zbog kojeg će uslediti masovno uništavanje živine.\nU Italiji uništavanje živine zbog pričijeg gripa\nItalija je imala pet epidemija veoma patogenog virusa ptičijeg gripa H5N8 na farmama u centralnim i severnim delovima zemlje od početka meseca i zbog toga će biti uništeno oko 880.000 kokošaka, pataka i ćurki, saopštili su zvaničnici.\nOtkrivena 24 slučaja ptičjeg gripa u Južnoafričkoj Republici\nU Južnoafričkoj Republici otkrivena su 24 slučaja virusa ptičjeg gripa H5N8 od juna, među kojima deset na komercijalnim farmama pilića i tri na farmama nojeva, izjavio je južnoafrički ministar poljoprivrede Senzeni Zokvana.\nZabeležena dva nova slučaja ptičijeg gripa u Švajcarskoj\nDva nova slučaja ptičijeg gripa prijavljena su na zapadu Švajcarske, saopšteno je iz Savezne veterinarske kancelarije za zaštitu hrane (FSVO).\nPOTVRĐENO Otkriven ptičiji grip na farmi u Francuskoj\nFrancuske vlasti potvrdile su pojavu ptičijeg gripa na farmi u severnom delu zemlje, saopšteno je iz francuskog ministarstva poljoprivrede.\nOPASNOST NIJE PROŠLA Virus ptičijeg gripa potvrđen kod uginulog labuda u Sarajevu\nU postupku laboratorijskog ispitivanja kod jednog divljeg labuda, čiji je leš 18. marta pronađen na području sarajevskog naselja Hrasnica, potvrđeno je prisustvo virusa visokopatogene influence ptica.\nDRAMA ZBOG PTIČIJEG GRIPA? Potraga za jajima u Zenici i Sarajevu\nGrađani Zenice su u šoku. U ovom gradu danima vlada nestašica jaja, a retkost je i naći pakovanja od šest ili deset komada. Kako piše federalna mediji slična situacija je u drugim gradovima BiH, gde vlada nestašica ove namirnice.\nOpasnost od PTIČIJEG GRIPA nije prošla: Virus pronađen kod Prijedora može da se prenese na ljude\nLaboratorijska analiza Veterinarskog fakulteta u Sarajevu pokazala je da je perad u Prijedoru zaražena virusom H5N8, čije je prisustvo u prethodnim mesecima utvrđeno i na području drugih zemalja u Evropi i regionu, saopšteno je iz Kancelarije za veterinarstvo BiH.\nNadležni saopštili: Nema novih slučajeva ptičijeg gripa na području Prijedora, danas će biti poznat podtip virusa\nNakon saniranja žarišta pojavljivanja ptičjeg gripa na imanju u Tukovima na području grada Prijedora nije bilo novih slučajeva uginuća peradi, niti drugih pojava koje mogu ukazati na prisutstvo i širenje bolesti, saopštili su iz Komisije centra za suzbijanje ptičijeg gripa.\nUZGAJIVAČI STRAHUJU, NADLEŽNI SMIRUJU Zbog pojave PTIČIJEG GRIPA kod Prijedora upitna prodaja mesa i jaja\nUzgajivači pernatih životinja u Prijedoru strahuju da bi zbog pojave virusa ptičijeg gripa mogli imati velike štete, koje im neće biti nadoknađene.\nPrijedor podigao stepen opreza: Formira se lokalni centar za kontrolu ptičijeg gripa\nPredstavnici nadležnih tela na hitnom sastanku održanom povodom pojave ptičije gripe na području Prijedora pozvali su krizni štab grada da formira lokalni centar za kontrolu bolesti koji će biti zadužen za koordinaciju provođenja mera na terenu, saopšteno je iz Kancelarije za veterinarstvo BiH.\nŠarović nakon pojave ptičije gripe: Zabranili smo uvoz pilećeg mesa iz nekoliko hrvatskih županija\nNa području Prijedora, gde je u petak potvrđeno prisustvo ptičije gripe, odnosno visokopatogene influence ptica, podtip "H5", danas će biti nastavljene analize i aktivnosti s ciljem sprečavanje širenja zaraze na ljude.\nMinistarstvo poljoprivrede RS: Virus najverovatnije nije prenosiv na ljude\nIz prijedorskog domaćinstva u naselju Tukovi, u kojem je utvrđen ptičiji grip, uzeti su uzorci i sa velikom verovatnoćom se može pretpostaviti da je reč o H5N8 soju virusa koji nije prenosiv na ljude, rekao je portparol Ministarstva poljoprivrede, šumarstva i vodoprivrede Republike Srpske Aleksandar Macanović.\nUPALJEN CRVENI ALARM Ptičiji grip otkriven u domaćinstvu kod Prijedora, uvode se posebne mere\nU Prijedoru je u toku sanacija žarišta ptičijeg gripa u jednom domaćinstvu, gde je kod domaćih ornamentalnih koka koje se drže kao ukrasna perad potvrđeno prisustvo visoko patogene influence ptica, podtip "H5", saopštilo je Ministarstvo poljoprivrede, šumarstva i vodoprivrede Republike Srpske.


A2A prvog jula izlazi iz EPCG – PRIVREDNI PORTAL\nMinistarka ekonomije Dragica Sekulić najavila je da italijanska kompanija A2A odlazi iz EPCG nakon što im istekne ugovor 1. jula, ali nije mogla da saopšti detalje pregovora, koje ovih dana vode sa italijanskim partnerom.\n“Ja vjerujem da ćemo brzo obavijestiti javnost o ishodu tih razgovora”, reka je Sekulić novinarima, nakon što je obišla Rudnik uglja i Termoelektranu Pljevlja.\nOna je kazala da važeći aneks ugovora između Vlade i A2A daje jasne instrukcije šta treba raditi u toj situaciji.\n“Sa A2A razovaramo o detaljima njihovog izlaska tako da razrađujemo ono što su nam opcije kroz postojeći aneks ugovora, a to je do kada važi put opcija, do kada važi pravo preče kupovine i do kada važe upravljačka prava. Ono o čemu ne razgovaramo je o produžetku ugovora“, rekla je Sekulić.\nTvrdi da izlazak A2A ili dolazak bilo kog strateškog partnera nema nikakve veze sa izgradnjom drugog bloka TE, istakavši da će se novi energetski objekat sigurno graditi.\n“Neupitna je obaveza za izgradnju drugog bloka, a paralelno sa tim poslom naša je obaveza da dovedemo u optimalno stanje ono što već imamo”, rekla je Sekulić.\nKrivokapić: Izgradnja drugog bloka u septembru\nPredsjednik Odbora direktora EPCG Đoko Krivokapić očekuje da će se sa izgradnjom drugog bloka najranije moći krenuti u septembru naredne godine.\nKrivokapić je kazao da će EPCG u potpunu ekološku rekonstrukciju prvog bloka TE u narednih nekoliko godina uložiti oko 37 miliona eura.\n“Plan nam je da do kraja ove godine dobijemo idejni projekat, a u naredne tri godine planiramo da realizujemo fazno taj posao. Od 2021. godine on će raditi u skladu sa evropskim zakonodavstvom. Poslije toga ćemo imati mogućnost da prvi blok radi narednih 20 godina u punom kapacitetu”, rekao je Krivokapić.\nSekulić je istakla da je tokom razgovora u Pljevljima razgovarala i o mogućnosti toplifikacije Pljevalja iz prvog bloka.\nOčekuje da će do kraja godine biti donijete odgovarajuće odluke o eventualnom spajanju Rudnika uglja i Termoelektrane, što je, smatra ona, najbolja opcija, te da to potvrđuju iskustva iz regiona.\nSekulić je u Pljevljima boravila u okviru Biznis karavana, a sastala se i sa privrednicima Opštine.\nTags: A2A, Elektroprivreda Crne Gore, EPCG\nBEST: Ljetnji akademski kurs na temu startapova “It’s my treat, Startup... Beograd dobio prvi dvosmjerni bitcoin bankomat


JOVAN MIOLSKI MLADI RVAČ PROLETERA APSOLUTNI HEROJ DANA… | SportInfo\nHome / Ostali sportovi / JOVAN MIOLSKI MLADI RVAČ PROLETERA APSOLUTNI HEROJ DANA…\nDecember 8, 2019\tOstali sportovi Ostavite komentar\nNa Mikulaš kupu u Senti, mladi rvač i velika nada Proletera, Jovan Miolski zablistao je punim sjajem, osvojio prvo mesto, ali majstorskim rvanjem opravdano zaposeo na tron i okitio se oreolom najboljeg rvača tutnira…!!!\nJovane, majstore, bravo i svaka čast, ali čestitke i ostalim malim herojima, sjajnoj generaciji rvača koju njedri Proleterova škola sa trenerima Đorđem Miolskim, Radovanom Momirovim i Dušanom Popetru.\nOsim Jovana Miolskog, zlatom su se okitili Boris Petrov i Aleksandar Terzin, dok su druga mesta i srebrne medalje osvojili\nĐorđe Lakatuš i Uroš Lećić.\nGeneracija još mlađa, dečaci rođeni 2010.- 2013. godine, takođe su prikazali sjajno rvanje, Dušan Vidrić okitio se srebrom, a bronzane medalje osvojili su Bakoš Hana, Aksentije Vidrić, Nikola Putić, Đeri Ervin i Ilija Miladinov, a najmlađu generaciju i blistavu budućnost\nProletera predvodio je trener Radovan Momirov.\n– Srećni smo i ponosni i na naše velike nade, pokazali su energiju, naplatili dobar rad na treninzima i svakako hitamo u lepu budućnost – rekao je trener najmlađih rvača iz Zrenjanina, Radovan Momirov.


Predložena nova taksa za narudžbine sa Amazona za građane Čikaga\n0\tNovember 23, 2020 2:45 pm\nVlasnik Amazona otvara besplatnu akademiju za decu iz siromašnih porodica\nGrađani Čikaga koji naručuju proizvode online, preko Amazona i drugih Internet prodavnica tokom pandemije, možda će morati da plate dodatne takse za te pogodnosti prema “ground delivery tax” pravilu koje je predloženo u ponedeljak.\nZastupnik Patrick Daley Thompson predložio je da uvede porez od 1,25 dolara na pakete sa „kumulativnom težinom od 50 pounda ili manje “i 2,50 USD za pakete koji su teži od 50 lbs.\nPaketi koji sadrže „pripremljenu hranu za neposrednu ishranu ljudi“ bili bi izuzeti. Kao i paketi koji sadrže „isključivo lekove na recept i bez recepta, medicinske uređaje, uključujući, ali ne ograničavajući se na tampone i higijenske salvete, insulin, materijale za ispitivanje urina, špriceve i igle koje koriste dijabetičari“.\nDa bi se izbegli problemi oko naplate ove naknade, uredba kaže: „Obaveza svakog prodavca materijalne lične imovine koja se prodaje na malo i koju prodavac isporučuje na teritoriji grada jeste da naplati ovaj porez.“ Prodavci koji propuste da „prikupe i ne predaju porez … biće odgovorni gradu za iznos“ koji nije naplaćen.\nIzvor: Chicago Sun Times\nViše od 212 000 lažnih zahteva za naknadu za nezaposlene u Ilinosu\nSvi regioni u Ilinoisu beleže pad stope pozitivnosti na koronavirus\nSrđan General, američki komičar srpskog porekla govori za Chicago Glasnik! 0\nNikola Jokić ušao u “Kuću slavnih” i proglašen za najboljeg sportistu Kolorada za 2020. godinu 0\nAmerika: Skriveni troškovi rada od kuće 0\nOva 4 koraka vam mogu pomoći da izaberete najbolju kreditnu karticu za vas u Americi 0


Bild: Nemačke podmornice opremljene ruskim uređajima - Sputnjik Srbija\n04:02 20 April 2021\nBild: Nemačke podmornice opremljene ruskim uređajima\n16:25 28.03.2021 Preuzmite kraći link\nNemačke podmornice su opremljene navigacionim uređajima koje je napravila ruska kompanija, piše „Bild am Sontag“.\nKako piše list, Berlin je počeo još 2005. godine da sarađuje sa kompanijom „Tranzas“: za vreme kancelara Gerharda Šredera oko 100 brodova dobilo je nove navigacione sisteme. Kasnije je Nemačka izabrala sistem Transas Navi-Sailor 4000 za savremene podmornice U35 (od 2015. godine u upotrebi) i U36 (od 2016. godine se koriste).\n„Tranzas“ je osnovan 1990. godine u Sankt Peterburgu i radi kako za za vojnu, tako i za civilnu sferu. Nemački list naglašava da je 2018. godine fabriku kupila finska kompanija Wartsila, ali da je pogon koji se bavi vojnom sferom ostao u Rusiji.\n„Zbog tesnih veza sa ruskim aparatom bezbednosti ovaj deo „Tranzasa“, po mišljenju eksperata iz oblasti bezbednosti, nalazi se u fokusu zapadnih obaveštajnih službi“, piše list.\n„Kao odgovor na pitanje, da li oprema „Tranzasa“ može predstavljati pretnju nemačkim podmornicama, Ministarstvo odbrane Nemačke je saopštilo da Vlada preduzima velike napore da osigura bezbednost IT-, sajber- i kripto sredstava.\n„Velt“: Ministarstvo odbrane Nemačke brine dobro obučena i mobilna ruska vojska\nRusija, podmornica, Nemačka


IRF i Glavni grad posvećeni snaženju saradnje | MINA\nNaslovnica MINA Business IRF i Glavni grad posvećeni snaženju saradnje\nIRF i Glavni grad posvećeni snaženju saradnje\nPodgorica, (MINA-BUSINESS) – Investiciono-razvojni fond (IRF) je do sada podržao 1,3 hiljade preduzeća sa teritorije Podgorice sa 283 miliona EUR, saopštilo je rukovodstvo te institucije i najavilo posvećenost snaženju saradnje sa Glavnim gradom.\nDelegacija IRF-a, na čelu sa predsjednikom Odbora direktora IRF-a, Velizarom Kaluđerovićem i izvršnom direktoricom, Irenom Radović, boravila je danas u radnoj posjeti Glavnom gradu Podgorica, gdje je sa gradonačelnikom Ivanom Vukovićem i njegovim saradnicima razgovarano o tekućim i planiranim aktivnostima Glavnog grada i privrednih subjekata u vlasništvu Glavnog grada iz domena infrastrukturnih projekata, vodosnadbijevanja, zaštite životne sredine i održivog razvoja.\nIz IRF-a je saopšteno da je razgovarano o aktuelnim programima kreditne podrške namijenjenim mikro, malim i srednjim preduzećima i preduzetnicima, uz poseban akcenat na potencijal finansiranja infrastrukturnih i zelenih projekata.\nVuković je predstavio ambicioznu agendu za naredni period, aktivnosti u pravcu daljeg smanjenja gubitaka na vodovodnoj mreži uz akcenat na izuzetan učinak Glavnog grada kada je u pitanju povlačenje sredstava iz pretpristupnih fondova EU.\nOn je kazao da je snažno zainteresovan da IRF povoljnim kreditiranjem podrži dio razvojnih projekata Glavnog grada, s fokusom na unapeđenje infrastrukture, snaženje cirkularne ekonomije, dekarbonizaciju i smanjenje zagađenja.\n„Sve u cilju boljeg i kvalitetnijeg života građana Glavnog grada i unaprjeđenja kvaliteta javnih usluga na lokalnom nivou“, navodi se u saopštenju.\nNa sastanku je razgovarano i o dosadašnjem finansiranju infrastrukturnih projekata od IRF-a čiji su nosioci bila preduzeća čiji je osnivač Glavni grad, kao i podršci održavanju likvidnosti ovih preduzeća.\n„Zajednički je konstatovana posvećenost snaženju saradnje u predstojećem periodu“, zaključuje se u saopštenju.


Tag / Afera Krađa beba / Vesti online\nA. V. 0 komentara\nŠest godina nakon presude suda u Strazburu, Srbija i dalje nije rešila slučajeve ukradenih mališana iz porodilišta. Iako Savet Evrope već godinama unazad apeluju na nadležne u Srbiji da što...\nRođeni oteti: Strašan zločin u Srbiji na koji niko ne reaguje (VIDEO)\nU prisustvu predstavnika državnih institucija i brojnih uglednih zvanica iz sveta politike i medija, u Hramu Svetog Save prikazan je dokumentarni film "Rođeni oteti". Film o višedecenijskom...\nVestionline, Alo rs, 24 sata rs 0 komentara\nAfera "66 beba u zamrzivaču": Zaleđene kao vekne hleba\nDržava neće aparat protiv krađe beba\nMladi doktorand biometrije Komlen Lalović osmislio je revolucionarni patent koji bi mogao da spreči u budućnosti krađu beba u porodilištima, ali država za to nema sluha. Iako su u Ministarstvu...\nSkener protiv krađe beba\nDualni biometrijski skener koji je patentirao mladi naučnik i oficir Vojske Srbije Komlen Lalović mogao bi u budućnosti da spreči krađu beba u porodilištima.\nŠabić traži da se uvede uređaj protiv krađe beba\nKrađa beba ozakonjena?\nPosle višegodišnjeg ćutanja o mukama roditelja čije su bebe ukradene i obećanja vlasti da će zakonska regulativa biti u parlamentu do kraja maja, obećani tekst nacrta zakona stigao je tek ovih...\n"Osećam da je moja beba i dalje živa"\nImam osećaj da je moja beba živa. Dok mi ne dokažu suprotno, verovaću svom instinktu, kaže za Blic Ratka Račić (36) iz Raške.


Vučić se uplašio građana – otkazana sednica za ozakonjenje pljačke građana! | Sremska Mitrovica - Info\nVučić se uplašio građana – otkazana sednica za ozakonjenje pljačke građana!\nSednica skupštinskog Odbora za ustavna pitanja, na kojoj je trebalo da se usvoje autentična tumačenje tri zakona koja se tiču sporova građana sa bankama neće biti održana. Ovo je svojevrsna pobeda građana nad bahatom vlašću, kojoj su interesi krupnog biznisa važniji od života miliona.\nNe treba se zavaravati da se Vučić na ovaj korak odlučio zbog dobrobiti građana, već isključivo zbog svog rejtinga koji je sve i vsja u životu naprednjačkog lidera.\nKako bi se ispravila očigledna šteta nanesena jučerašnjom najavom, prorežimski tabloidi već su se upustili u popravljanje imidža Vučića, te prenose kako se šef države odlučio na ovaj korak posle „detaljnog promišljanja“.\nDakle, možemo zaključiti ili da je Vučić veoma površno razmišljao kada je preko svojih „ekonomskih ubica“ najavio novu narodnu pljačku ili da ga samo stanje na rejting skali može naterati da upregne misaone kapacitete.\nDa su naprednjačkom voždu interesi građana na prvom mestu, kako sada pokušava da nas ubedi njegova medijska mašinerija, onda nikada ne bi ni dopustio da se ozakoni pljačkanje građana i donošenje tumačenja zakona u korist krupnog kapitala i bankarskog lobija.\nOvako, ostaje još jedan tužni prilog istorijatu Vučićeve vladavine koja će biti upamćena kao tipičan primer kleptokratije.\nPodsetimo, u ponedeljak, 5. jula, trebalo je da se održi sednica Odbora za ustavna pitanja i zakonodavstvo Skupštine na kojoj je planirano da se usvoji autentično tumačenje odredaba tri zakona (Zakon o obligacionim odnosima, Zakon o zaštiti potrošača i Zakon o zaštiti korisnika finansijskih usluga) koje bi rezultiralo time da bi se sudovi obavezali da odbiju sve tužbe građana koji traže povraćaj svog nezakonito oduzetog novca od strane banaka.\nRelated Items:aleksandar vučić, banke, Featured, sednica


Huawei P10 – ‘flagship’ kineske kompanije koji je izazvao veliko interesovanje kod korisnika.\nSudeći prema informacijama i podacima koje je iznela pomenuta konsultantska kuća, pozitivni i više nego dobri rezultati Huaweia u velikoj meri se mogu pripisati ulaganju kineske kompanije u istraživanje i razvoj, kao i agresivnom i kreativnom marketingu. Bitno je napomenuti da se navedena statistika odnosi na jul u jun mesec tekuće godine, te da Counterpoint Research još nije izneo podatke za avgust, piše The Verge.\nUkoliko govorimo o Eplu, bitno je napomenuti da gigant iz Kalifornije kroz nekoliko dana treba da predstavi svoj dugo očekivani iPhone 8. Početak prodaje novog, planetarno popularnog flagship uređaja kompanije, gotovo sigurno bi mogla da ponovo vrati ovu kompaniju na vrh kada je reč o broju prodatih uređaja za određeni mesec. Statistika takođe pokazuje da je Apple isporučio 41 milion telefona u drugom kvartalu tekuće godine, za razliku od 38,5 miliona iza kojih stoji Huawei.\nHuawei je po prodaji uređaja pretekao Apple u julu u junu mesecu, dok je kompanija iz SAD-a i dalje bolja kada se pogledaju kvartalni rezultati.\niPhone 7 i dalje suvereni vladar\nŠtaviše, zaposleni u kompaniji Counterpoint Research koji su učestvovali u istraživanju tržišta mobilnih telefona, posebno ističu podatak da Huawei zapravo ima slabo prisustvo, ali i udeo na tržištu Južne Azije, Indije i Severne Amerike, što znatno utiče na dostizanje potpunog potencijala ove kompanije na globalnom tržištu – posebno kada je reč o održavanju drugog mesta iza Samsunga.\nIpak, zasluga za veliki rezultat Huaweia ide izuzetno snažnom prisustvu na tržištu u Kini, Evropi, Južnoj Americi, pa čak i Bliskom Istoku. Svesni modernih trendova i zahteva korisnika, iz Huaweia su kvalitet svojih uređaja uglavnom bazirali na ugradnji većih ekrana kao i razvoju naprednih funkcija kamere telefona u saradnji sa Leicom. Sa druge strane, Apple nema previše razloga za zabrinutost, jer su istraživanja pokazala da su iPhone 7 i 7 Plus i dalje najprodavaniji modeli telefona na svetu, dok listu nastavljaju Oppo R11, Samsung S8 i drugi.


Unsko-sanski kanton sve manje učenika ima, u jednom gradu Gimnazija pred gašenjem\nGimnazija u Sanskom Mostu se unatrag više godina susreće s velikim problemom koji je vezan za nedovoljan broj učenika koji žele da pohađaju tu školsku ustanovu, piše oslobodjenje.ba.\nPrema pisanju Nezavisnih direktor ove školske ustanove Nasution Kljunić ističe kako je trenutni broj učenika 76, s tim da je već nekolicina njih najavila svoj odlazak.\n– Nažalost, procesi koji se odvijaju posljednjih godina doveli su nas do toga da će ovo biti posljednja godina kako Gimnazija postoji kao samostalan pravni subjekat. Već naredne godine planira se njeno gašenje i ona će biti inkorporirana u budući srednjoškolski centar- istakao je Kljunić za “Nezavisne”.\nNažalost, Gimnazija je od svih obrazovnih ustanova u Sanskom Mostu, ali i šire, pretrpjela najveće posljedice ukupnih društvenih kretanja u posljednjoj deceniji. Prije svega to se odnosi na porast interesovanja za obrazovanje u praktičnim zanimanjima koja su cijenjena i tražena u inozemstvu, a drugi razlog je demografske prirode i odnosi se na intenzivno iseljavanje domaćeg stanovništva u zapadnoevropske zemlje, zbog čega je sve manji broj učenika na ovim prostorima. Poput Gimnazije, u Sanskom Mostu slična situacija je i sa Srednjom poljoprivrednom školom “Sanus futurum”, gdje je u prvi razred upisano svega 13 učenika, dok je upisne planove ostvarila samo Mješovita srednja škola, gdje je najveće interesovanje učenika za zanimanja medicinara, ekonomiste, programera na CNC mašinama i elektrotehničara.\nŠta premijer Ružnić očekuje nakon sinoćnjih protesta\nU poslijepodnevnim satima Bihać pogodili jaki vjetrovi (FOTO)


Mineco: Rudarstvo u Srbiji ima veliki potencijal - Biznis i Finansije\nHome\tVestiEkonomija\tMineco: Rudarstvo u Srbiji ima veliki potencijal\nBritanska kompanija Mineco Limited, jedan od najvećih investitora u rudarstvu u Srbiji i regionu Zapadnog Balkana, u 2017. ostvarila je najbolje rezultate od početka svog poslovanja, dok joj je prošle godine poslovanje malo usporilo zbog sniženja cena na međunarodnom tržištu obojenih metala. Da podsetimo, cene bakra su smanjene za 25% od prošlog leta, a cene cinka i olova za oko 30%.\nNa predstavljanju godišnjih rezultata ove kompanije Dominic Roberts, direktor operacija Mineco LTD, je osvrćući se na rudni potencijal Srbije rekao da je dobra vest to što je kompanija Zijin Mining kupila Bor i Nevsunove istraživačke aktivnosti. Prema njegovim rečima rad RTB-a Bor i otvaranje ogromnog nalazišta Timok predstavljaju potencijal svetske klase, a pored toga, Rio Tinto je konačno ubrzao razvoj u Jadru i doveo stručni menadžerski tim iz Australije da pusti rudnik u rad. Taj projekat bi mogao dati značajan doprinos srpskoj privredi tokom narednih godina i potpuno promeniti lokalni razvoj u Loznici. Što se tiče ostalih kopova u ovim predelima, “Rudnik” (Gornji Milanovac) direktno zapošljava 460 radnika, a rudnik Sase 497. “To je samo početak zapošljavanja koje obezbeđuju ove kompanije. Svetska banka i MFK (IFC) izveštavaju da za svako direktno radno mesto koje obezbeđuje rudarska industrija postoje najmanje dva indirektna radna mesta (dobavljači i izvođači koji rade za rudnik) i još dva generisana radna mesta stvorena bogatstvom koje je u zajednicu donela potrošnja zahvaljujući tim direktnim i indirektnim radnicima. Svaki od ovih rudnika zapravo je odgovoran za više od 2.500 radnih mesta, a u zajednicama kao što su Gornji Milanovac i Bratunac – to znači da nisu deo lokalne ekonomije, oni jesu lokalna ekonomija”, rekao je Roberts dodavši da Mineco u Bosni drugi po veličini britanski investitor u zemlji, a da i u Srbiji povećava svoje potencijale direktno zapošljavajući 130 radnika i konstantno šireći oblast delovanja.\nTome u prilog ide činjenica da su ukupna ulaganja Mineco grupe u 2018. godini u Srbiji i Bosni i Hercegovini ponovo premašila 20 miliona dolara, a kompanije u kojima je Mineco sa partnerima vlasnik otvorile oko 115 novih radnih mesta.\nMineco je u toku prethodne godine otvorio i rudnik olova kod mesta Olovo u BIH, što je prvi novi rudnik sa podzemnom eksploatacijom u BIH posle 30 godina. Ova kompanija je i u finalnoj fazi rada na evropskom projektu IMP@CT, koji treba da kao rezultat isporuči sistem opreme i procesa za omogućavanje rudarstva na malom nivou. Osim toga, jedan od rudnika Mineca koji raste i razvija se je i Rudnik Bosil-Metal u Bosilegradu. U njemu je u toku faza pilot projekta, u kome se ispituju rezultati probne proizvodnje koncentrata iz otkopane rude radi izrade projekta komercijalne flotacije.\nZaključujući svoje izglaganje Roberts je ustvrdio da bi dalji razvoj kompanija poput Mineca, Zijin i Rio Tinta mogao dovesti do ispunjenja cilja Vlade Srbije da pet odsto srpskog BDP-a dolazi iz rudarskog sektora.


Autor Redakcija on 21 avgust 2012. Aplikacija kompanije Google, Voice Search, od danas ima podršku i za srpski jezik, za korisnike uređaja sa Android operativnim sistemom. Ovo znači da se sada internet može još brže i jednostavnije pretraživati i dok ste u pokretu.\nNastavak\tHTC One S - Najbolji Social Media telefon\nAutor Redakcija on 21 avgust 2012. HTC korporacija objavila je da je HTC One S proglašen za „Evropski društveni telefon 2012 - 2013“ (European Social Media Phone of 2012 – 2013) od strane Evropske asocijacije za sliku i zvuk (EISA). Ovo je drugi put da je HTC primila ovo prestižno priznanje nakon što je pobedila prošle godine u istoj kategoriji sa HTC Cha Cha uređajem.\nNastavak\tEpsonova prva serija kolor štampača sa rezervoarima\nAutor Redakcija on 15 avgust 2012. Epson je predstavio svoju prvu seriju inkdžet štampača koje odlikuje integrisani sistem rezervoara za mastila, koji predstavljaju odgovor na sve veću potrebu korisnika za štapanjem po niskim cenama i bez ikakvih poteškoća.\nNova serija je dizajnirana tako da omogući pouzdano i povoljno štampanje, sa sistemom za dopunjavanje rezervoara za mastila. Svaki štampač iz ove serije nudi veoma niske troškove po odštampanoj strani i u potpunosti je podržan Epsonovom garancijom.\nNastavak\tKingston Digital Secure USB\nAutor Redakcija on 02 avgust 2012. Kompanija Kingston Digital je najavila drugu generaciju popularnog DataTraveler Locker+ Secure USB fleš diska za standardne korisnike. Novi, povoljniji DataTraveler Locker+ G2 radi naizmenično na Mac OS X i Windows sistemima i svi podaci su bezbedni zahvaljujući hardverskoj enkripciji.\nNastavak\tAndroid 4.1 Jelly Bean na ASUS Transformer Pad tabletima\nAutor Redakcija on 02 avgust 2012. Najnovija verzija Android operativnog sistema (Android 4.1, Jelly Bean) privukla je veliku pažnju javnosti zbog brojnih unapređenja koje donosi. ASUS je ponosan što može da najavi da će u predstojećem periodu mnogi tableti iz popularne Transformer serije biti unapređeni na Android 4.1.\nNastavak\tD-Link DIR-505\nAutor Redakcija on 31 jul 2012. D-Link je ovog leta lansirao veliki broj novih proizvoda među kojima najveću pažnju kupaca svakako privlači jedan neobičan gedžet oznake DIR-505 (puna oznaka DIR-505 Mobile Cloud Companion). U osnovi radi se o malom ruteru dvojake fukcije (pojačivač internet signala i šer centar), koji vam neće zauzeti mnogo mesta u rancu ili torbi, a može vam pružiti kvalitetan internet signal za transfer fajlova i surfovanje.\nKrenimo od njegove prve funkcije, odnosno pojačavanja internet signala - dovoljno je samo da ga povežete na struju i dvodete mu internet konekciju, nakon par sekundi pokriće čak i malo veći prostor internetom.\nNastavak\tLG predstavlja nove IPS monitore\nAutor Redakcija on 26 jul 2012. Kompanija LG Electronics najavila je svetsku premijeru svoje nove premijum IPS7 serije monitora. IPS7 serija poseduje LG Cinema Screen dizajn, sa gotovo nevidljivim okvirom koji doprinosi neometanom uživanju i modernom, sofisticiranom izgledu uređaja. Takođe, IPS7 serija donosi prikaz živih boja i omogućuje širok ugao gledanja zahvaljujući LG IPS tehnologiji. Uz to, zahvaljujući Mobile High-Definition Link (MHL) konekciji moguće je lako povezivanje sa eksternim uređajima, kao što su smart telefoni ili tableti.\nNastavak\tStart«45678910111213»Kraj\tPrognoza\nVlažnost vazduha: 74%\tVetar: ЈЈИ , brzine 11.3 kmh


Kako poslanici vladajuće većine gledaju na svoj poziv? - Politika - Dnevni list Danas\nPočetna » Politika » Kako poslanici vladajuće većine gledaju na svoj poziv?\nKako poslanici vladajuće većine gledaju na svoj poziv?\nNovinari Danasa su sa narodnim poslanicima prethodnih meseci razgovarali o tome kako izgleda jedan njihov radni dan.\n3Piše: Miloš Đošić 21. marta 2020. 16.00 Izmenjeno: 20.59\nPozivajući poslanike na gostovanje u rubrici Dan sa poslanikom, naša ideja je bila da prenesemo utiske o radu Skupštine i poslaničkom pozivu što raznovrsnijih političkih aktera parlamentarnog života u Srbiji.\nZa nepunih godinu dana, susreli smo se sa 37 narodnih poslanika i dvojicom odbornika Skupštine grada Beograda.\nEvo kako na svoje radne obaveze gledaju poslanici vladajuće večine u Skupštini Srbije.\nDan sa poslanikom Zoranom Dragišićem\nDragišić se osvrnuo na sliku o Skupštini koja se stvara u javnosti - „Nisam siguran da ovde ima mnogo besposlenih poslanika“.\n– Kada ljudi gledaju prenose sednica i kažu „Ima 250 poslanika, a u sali ih sedi 130“, najveći broj njih je u tom trenutku ili na sednicama odbora, koje se najčešće dešavaju paralelno sa tim sednicama, ili su ljudi po inostranstvu na različitim sednicama parlamentarnih skupština, delegacija, obrazložio je on.\nDan sa poslanicom Vesnom Marković\nKako je istakla za Danas.rs, nikada u Skupštini, a poslanica je već sedam godina. nije upotrebila grubu reč.\n„Parlament je mesto za raspravu, za sučeljavanje različitih stavova. Iz tog razloga i postoji. Nas su birali građani koji različito misle, ali to svakako nije mesto za uvrede. Kao i svaka druga institucija“.\nNedostatak tolerancije i često međusobne uvrede poslanika su najveći problemi koje Radenković uočava u radu Skupštine, a koji bi se mogli popraviti u budućnosti.\n„Skupština je radila u uslovima relativno komotne većine, tako da nije bilo posebnih zastoja u donošenju odluka. Diskusija na sednicama je ponekad prelazila demokratske okvire, ali to je sastavni deo parlamentarnog života u skoro svim državama“, rekao je Radenković.\nDan sa poslanikom Ljubišom Stojmirovićem\n„Opozicija je napravila veliku grešku što je stupila u bojkot i mislim da su sada i oni toga svesni te na razne načine pokušavaju da se opravdaju, da pokažu kako su postigli neki uspeh. Sve bitno što se dešava, dešava se u parlamentu“, smatra narodni poslanik Srpske napredne stranke Ljubiša Stojmirović koji je njen član od osnivanja, a do tada je, od 1991, bio u Srpskoj radikalnoj stranci.\nDan sa Poslanicom, dan sa poslanikom, Skupština Srbije, SNS, SPSBeograd\nMartinović: Poslanici će morati da odgovaraju na pitanja novinara\nDarinka Tatalović: Poslanik SNS me prevario za vilu na Dedinju\n21. marta 2020. u 17.13\nPoslanicima treba smanjiti platu jer ne rade…odmah.\n22. marta 2020. u 18.27\nA da li se pitate Vi poslanici zasto ste po inustranstvima i zasto zasedate po odborima kad su plenarne sednice Skupstine? I jedno i drugo je ili nepotrebno rastrosno odnosno flekisbilino vremenski! A sto se tice Daciceh/SPS viceva i pevanja, pitam se da li je to kompetencija jednog sefa svih ambasadora na svetu? Mislim da je to kontraproduktivno i da vise treba da se bavi svojim poslom a ne da se dodvorava misleci da je super!\n22. marta 2020. u 18.31\nKako rade!?-Vezuju magarce gde im gazda av naredi!


OKO tvrdi: Ministarstvo za zaštitu životne sredine nezakonito dodelilo 70 miliona dinara - Mašina\nKoalicija Otvoreno o konkursima tvrdi da je tokom sprovođenja konkursa za dodelu sredstava podrške došlo do nepravilnosti. Zahteva se obustava konkursa i reakcija tužilaštva\nMašina 04.08.2021. 04.08.2021.\nMinistarstvo za zaštitu životne sredine je nepravilno i nezakonito sprovelo konkurs za dodelu sredstava za podršku projektima civilnog društva u oblasti zaštite životne sredine u 2021. godini, tvrde iz koalicije Otvoreno o konkursima (OKO).\nU saopštenju ove koalicije navodi se da se iz predloga liste vrednovanja i rangiranja projekata organizacija civilnog društva u oblasti zaštite životne sredine može zaključiti da je čitavih 70 miliona dinara dodeljeno organizacijama koje ne ispunjavaju osnovne uslove konkursa. U pitanju su organizacije koje se do sada nisu bavile zaštitom životne sredine niti su u tom cilju osnovane, a takođe nisu registrovane kao udruženja građana, fondacije ni zadužbine, što je zahtevano uslovima konkursa.\nNeke od ovih organizacija su, štaviše, osnovane neposredno pre raspisivanja konkursa.\nZbog toga OKO zaključuje da su rezultati konkursa nezakoniti.\nKoalicija upozorava javnost na to da je novac Ministarstva za zaštitu životne sredine ne samo dodeljen spornim organizacijama, već i uskraćen etabliranim udruženjima, koja, kako kažu godinama daju značajan doprinos u toj oblasti.\nMeđu njima je i Društvo za zaštitu i proučavanje ptica Srbije. Predstavnici ovog društva su pre nekoliko dana objavili da je od njih neformalnim putem traženo da učestvuju u koruptivnim radnjama da bi njihov projekat bio podržan. Kako je stajalo u individualnom saopštenju Društva, oni su ovaj zahtev odbili i nameravaju da podnesu krivičnu prijavu.\n„Životna sredina u Srbiji se suočava sa ozbiljnim problemima, a iz ovakvog konkursa Ministarstva zaštite životne sredine mi vidimo potpuno odsustvo volje da se započne sa rešavanjem nagomilanih problema. Ministarstvo organizacije civilnog društva ne vidi kao kredibilne partnere već kao mehanizam gde će preko nekakvih fantomskih udruženja izvući pare građana i građanki Republike Srbije za sumnjive poslove“, prokomentarisao je za Mašinu Slobodan Knežević iz Društva za zaštitu i proučavanje ptica Srbije.\nKnežević dodaje da će Društvo saznanja o koruptivnim radnjama u toku konkursa prijaviti tužilaštvu.\nIz koalicije OKO skreću pažnju javnosti na to da je uskraćivanje javnih sredstava organizacijama civilnog društva pogubno po njihov rad.\nZato organizacije koje ulaze u sastav koalicije udruženo zahtevaju od nadležnih institucija pokretanje istrage i utvrđivanje odgovornosti, a od Ministarstva zaštite životne sredine da raspiše novi konkurs sa jasnije definisanim kriterijumima za podnošenje i vrednovanje projekata.\nKoalicija OKO je takođe najavila da će uskoro objaviti detaljnu analizu spornog konkursa.\nKoaliciju čine: Asocijacija Duga, Asocijacija Nezavisna kulturna scena Srbije (NKSS), BIRN Srbija, Bečejsko udruženje mladih – BUM, Centar za evropske politike (CEP), Centar Živeti uspravno, FemPlatz, Forum civilne akcije – FORCA, Građanske inicijative, Inicijativa za ekonomska i socijalna prava – A11, Krovna organizacija mladih Srbije (KOMS), Nacionalna koalicija za decentralizaciju (NKD), Res Publika, Tim 42, Transparentnost Srbija.\nTags Koalicija Otvoreno o konkursimakonkursMinistarstvo zaštite životne sredine\nOrganizacije za zaštitu životne sredine zahtevaju vraćanje Nacrta Prostornog plana 2021-2035… Mašina 25.06.2021.


Višković: Srpska garant opstanka Srba na ovim prostorima - Glas Srpske\nSrna 02.08.2021 14:27\nSOKOLAC - Republika Srpska je garant opstanka srpskog naroda na ovim prostorima, uprkos svim prošlim i novim izazovima, međunarodnim pritiscima i ucjenama, izjavio je predsjednik Vlade RS Radovan Višković.\n- Ne mogu da razumijem ljude u federalnom Sarajevu u vezi sa nelegalnim imenovanjem novog visokog predstavnika u BiH i o tome sam govorio i u Narodnoj skupštini Republike Srpske. Ovo nije nikakva pobjeda nijednog naroda u BiH, jer ako imate visokog predstavnika u BiH, onda imate protektorat, a to znači da nemate suverenitet - rekao je Višković novinarima na Sokocu.\n- Neće nama nikakav Kristijan Šmit bez obzira što dolazi iz „velike“ Njemačke bolje kreirati sudbinu nego mi koji ovdje živimo, jer smo dovoljno i pametni i obrazovani i školovani, a na kraju imamo dovoljno i političke mudrosti - rekao je premijer Srpske i dodao da se grdno varaju svi oni u BiH koji izlaz iz problema traže u tuđim rješenjima.\n- Opstanak srpskog naroda na ovim prostorima zavisi isključivo od opstanka Republike Srpske i to nema cijenu - kategoričan je Višković.\n- Republika Srpska je garant opstanka srpskog naroda i to mora biti jasno svima - ponovio je premijer Srpske.


Reakcija ministra vanjskih poslova Irana na mjere evropskih zemalja - SAHAR Balkan\nJan 10, 2019 08:01 Europe/Sarajevo\nMinistar vanjskih poslova Irana je u reakciji na posljednje tvrdnje i mjere evropskih zemalja protiv I.R. Iran, u svojoj poruci na Tviteru istakao: Optužbe protiv Irana neće smanjiti njihovu odgovornost zbog pružanja utočišta teroristima.\nMohammad Dževad Zarif se osvrnuo na mjere i smjer kretanja pojedinih evropskih zemalja.\nOn je na svom Tviteru također napisao: Evropljani, između ostalog Danska, Holandija i Francuska, partneri su u zločinima pripadnicima terorističkih grupa Munafikin, iračkom diktatoru Sadamu i drugim terorističkim grupama, koje iz Evrope planiraju ubijanje nedužnih iranskih građana.\nEU, koja tvrdi da želi sačuvati BARDŽAM, u utorak je uvela prvi krug sankcija Iranu nakon provedbe ovog sporazuma 2016. godine. Te sankcije temelje se na tvrdnjama Danske protiv Irana. Glasnogovornik MVP Irana Behram Kasemi je antiiranske sankcije EU nazvao pokazateljem neiskrenosti evropskih zemalja u borbi protiv terorizma, te dodao: EU, umjesto da stavi terorističke grupe i zločince poput Munafikina i Ač-Ahvazije na listu svojih sankcija, zapravo ih podržava.\nEvropljani zauzeti gradnjom finansijskog mosta sa Iranom


MLADIĆ: "MOŽETE IZAĆI SVI, ILI UMRETI SVI"\n"Srebrenica je pala kada je stanovništvo shvatilo da tek izvedeni vazdušni napadi nisu dovoljni da zaustave napredovanje Drinskog korpusa Vojske Republike Srpske u zauzimanju enklave" - rekao je danas Žan/Jean Rene Ruez, prvi svedok optužbe na sudjenju bivšim oficirima Zvorničke i Bratunačke brigade VRS.\nSvedočenjem francuskog policijskog inspektora koji je šest godina predvodio tim haških istražitelja na području Srebrenice, tužilaštvo je započelo izvodjenje dokaza protiv bivšeg komandanta Bratunačke brigade Vidoja Blagojevića, kao i Dragana Obrenovića i Dragana Jokića, zamenika komandanta i načelnika inženjerije Zvorničke brigade VRS. Ruez je, inače, 2000. godine svedočio i na sudjenju bivšem zapovedniku Drinskog korpusa VRS, generalu Radislavu Krstiću.\nNa početku svedočenja, koje će se verovatno protegnuti i na veći deo sledeće sedmice, Ruez je detaljno opisao dogadjaje neposredno pre i nakon ulaska srpskih snaga u Srebrenicu 11. jula 1995. Ti dogadjaji, objasnio je svedok, rekonstruisani su na osnovu razgovora sa preko stotinu svedoka, očevidaca i učesnika u srebreničkoj tragediji. U okviru Ruezovog svedočenja pred sudom su danas prikazani video snimci načinjeni u Srebrenici 10. jula 1995. na kojima se vide užurbane pripreme uspaničenog stanovništva za napuštanje enklave.\nRuez je zatim opisao kako su sledećeg dana žene, deca i stariji muškarci potražili sklonište u bazi UN u Potočarima, dok se oko 10 hiljada vojno sposobnih muškaraca, civila, sklonilo u okolnim šumama, gde su se pridružili vojnicima 28. divizije Armije BiH u pokušaju da se probiju do Tuzle. "Ko do 13. ujutro nije prešao raskrsnicu kod Konjević Polja" - opisao je Ruez koristeći mape, fotografije i vazdušne snimke - "ostao je opkoljen snagama VRS". Kolona od oko 15 hiljada muškaraca je na dva mesta razbijena i više hiljada zarobljenih Bošnjaka je prebačeno na livadu kod Sandića i fudbalski teren u Novoj Kasabi.\nNoć izmedju 12. i 13. jula su mnogi preživeli u Potočarima opisali kao "noć terora", rekao je Ruez. Govoreći o svedočenjima žena koje su ujutro, u potrazi za vodom, nailazile na leševe, krv i druge tragove već počinjenih zločina, Ruez je rekao kako je to trebalo da obeshrabri bilo koga ko je poželeo da ostane u Srebrenici i poništi navodnu slobodu izbora koju je general Mladić nudio srebreničkim Muslimanima. Žene i decu su srpski vojnici zatim odvojili od muškaraca i autobusima odvezli prema Kladnju. Mnogi od muškaraca odvojenih u Potočarima završili su u zloglasnoj beloj kući, opisao je Ruez.\nVeći deo današnjeg Ruezovog svedočenja ilustrovan je video snimcima od kojih su mnogi, iako prikazani na sudjenju generalu Krstiću, ovog puta prezentirani u široj verziji. Medju njima je i polučasovni snimak prvog od tri sastanka koje je general Ratko Mladić održao 11. i 12. jula u Hotelu "Fontana" u Bratuncu. Na tom sastanku general Mladić je zahtevao "apsolutnu saradnju" Holandskog bataljona UN stacioniranog u srebreničkoj enklavi i od njegovog zapovednika, pukovnika Karemansa, tražio da mu dovede predstavnike muslimanskih civila, kako bi se s njima dogovorio o evakuaciji iz enklave. "Odavde možete izaći svi, ili umreti svi", rekao je Mladić Karemansu i dodao: "Ne želim da umrete."\nSnimci drugog i trećeg sastanka u Hotelu "Fontana", na kojima je Mladić predstavnike srebreničkih civila suočio sa izborom da "opstanu ili nestanu", biće prikazani u sutrašnjem nastavku svedočenja istražitelja Žana/Jeana Rene Rueza.


Trampova poruka Iranu: Promenite pesmu\nPredsednik SAD Donald Tramp tokom današnjeg obraćanja svetskim liderima prisutnim na 73. zasedanju Generalne skupštine UN u Njujorku (Foto: AP/Richard Drew)\nPredsednik SAD Donald Tramp izjavio je da iransko rukovodstvo mora da - kako se izrazio - "promeni pesmu" pre bilo kakvih bilateralnih razgovora, ali da se nada da će dve zemlje imati odlične odnose u budućnosti. Ranije, na svom Tviter nalogu, poručio je da uprkos zahtevima, nije planirao da se sastane sa predsednikom Irana Hasanom Rohanijem, a u obraćanju delegatima, bio je najoštriji, nazivajući Iran "korumpiranom diktaturom", koja otima od iranskog naroda kako bi finanisrala agresiju u inostranstvu. Predsednik Tramp govorio je i o drugim svetskim pitanjima.\nAmerika i pohvale na svoj račun prvo - tako je obraćanje svetskoj organizaciji počeo američki predsednik.\n“Za manje od dve godine moja adminsitracija je postigla više nego bilo koja adminsitracija u istoriji zemlje. Istina", usledio je smeh pristnih, na šta je Tramp dodao: \n"Nisam očekivao takvu reakciju, ali u redu”.\nSAD su, kaže Tramp, bogatije, prosperitetnije i bezbednije nego ikada ranije, a sudeći po ovogodišnjem govoru američkog predsednika - imaju i jednog neprijatelja manje. Kim Džong Un, koga je Tramp prošle godine nazvao „malim raketašem“ i pretio da će ga uništiti - ove godine je lider kome se američki predsednik zahvaljuje.\n„Od sastanka u Singapuru smo videli mere koje smo ranije teško mogli da zamislimo: rakete više ne lete naokolo, nuklearne probe su stale, neka vojna postrojenja su zatvorena, taoci su vraćeni, kao i posmrtni ostaci američkih vojnika. Zahvalan sam Kimu na hrabrosti i koracima koje je preduzeo, ali još mnogo toga mora da se uradi: sankcije će ostati na snazi dok se denuklearizacija ne desi“.\nIpak, jedan neprijatelj iz prošlogodišnjeg govora ostao je isti. Očekivano, Donald Tramp je ponovo oštro kritikovao Iran.\n„Iranski lideri seju haos, smrt i destrukciju. Ne poštuju svoje susede ni granice, već koriste nacionalne resurse kako bi se obogatili i širili haos po Bliskom istoku. Iranski narod je s pravom ljut na režim, koji je milijarde dolara nacionalnog bogatstva stavio u svoje džepove. SAD su pokrenule kampanju ekonomskog pritiska kako bi sprečile iranski režim da sprovodi svoju krvavu agendu. Uveli smo sankcije, dodatne stupaju na snagu 5. novembra i biće ih još“.\nAmerički predsednik je govorio i o dobrim odnosima sa Saudijskom Arabijom i UAE, ponovio da podržava mirno rešenje između Izraela i Palestinaca i upozorio sirijskog predsednika Asada da će SAD opet reagovati ako njegov režim bude koristio hemijsko oružje. Jedna od tema bila je i imigracija - u okviru koje je Tramp pozvao druge zemlje da ojačaju svoje, ali da ne gledaju u tuđe granice.\n"Ilegalna imigracija eksploatiše ranjivu populaciju, šteti onima koji vredno rade i stvara začarani krug nasilja, kriminala i siromaštva. Samo jačanjem državnih granica i obračunom sa bandama možemo da prekinemo taj krug i stvorimo osnovu za uspeh. Svaka zemlja ima pravo da određuje svoju imigracionu politiku u skladu sa svojim interesima i to priznajemo. Ali isto to tražimo da se prizna i nama“.\nPatriotizam umesto globalizma – kao i prošle godine, američki predsednik je pozvao sve zemlje da štite nacionalne interese i kritikovao međunarodne organizacije: OPEK, STO, globalnu organizaciju za migracije, kao i domaćina skupa na kojem je govorio - UN.\nEU uspostavlja sistem plaćanja sa Iranom da bi održala trgovinu\nTramp spreman na sastanak sa Rohanijem


Udar na porodicu predsednika Vučića - Radio televizija Pančevo\n25. aprila 2019. 0788\n– Pred Srbijom su važni i teški dani, prepuni iskušenja i na unutrašnjem planu, a posebno u vezi s Kosovom. Upravo zbog toga pritisci na Vučića jačaju i više nema pardona, u igru su sada uvučeni i članovi porodice, s obzirom na to da svi znaju da je on osetljiv na njih. Ipak, ma koliko da im je namera psihički da ga oslabe, siguran sam da će on imati snage da se odupre – poručio je za naš list jedan od najbližih saradnika predsednika Srbije.\n– Usled eksplozije moja majka odletela je 10 metara kroz vazduh i samo je slučajno preživela – otkrio je Vučić.\n– Neistina koju je objavio Trifunović samo je jedna od onih kojima se barata na internetu sa ciljem da se oblati predsednik Srbije kao ličnost. Srećom da su Lekić i Pantelić osetili potrebu da demantuju ovu užasnu laž.\nNa sličan način se i Nin obrušio na Vučićevog brata Andreja, objavljujući najgore insinuacije bez i jednog dokaza.\n– Trifunović nije za komentarisanje, on je za lečenje. Nisam siguran da takvu patološku mržnju, komplekse i zavist može da se nađe lek, ali treba probati. S druge strane, nikada do sada ničija porodica nije trpela toliku mržnju i laži kao Vučićeva. Osećam samo gađenje i prezir prema svakom ko može tako da laže i da u svoje laži upliće čak i mrtve.\n– Pa pošto ne mogu Vučiću ništa, onda napadaju članove njegove porodice. Računaju da će tako da ga iznerviraju jer on uopšte ne reaguje na napade na sebe, ali za porodicu reaguje. Videli su to i zato udaraju na porodicu.


NIJE IM IŠLO LOŠE NI PREKO LJETA: Za tri mjeseca Prointeru, samostalno ili u grupi ponuđača, preko 6 miliona KM javnog novca – Banjaluka24\nNIJE IM IŠLO LOŠE NI PREKO LJETA: Za tri mjeseca Prointeru, samostalno ili u grupi ponuđača, preko 6 miliona KM javnog novca\n“Prointeru” je dobro išlo tokom vrućih ljetnjih mjeseci, pa je na tenderima ubjedljivo trijumfovao sa preko 6 miliona dodjeljenog novca za različite poslove, saznaje portal BUKA.\nNaime, prema informacijama sa portala javnih nabavki, kompanija “Prointer” kao član Infinity grupacije, koju čine još kompanije “Kaldera”, “Infinity ADS” i “EP Mobile”, je pobijedila na 22 tendera, čime je dobila posao od ukupno 6 106 350 KM, čim eje još jednom pokazao da je apsolutni šampion kada su pitanju razne nabavke za javna preduzeća.\nOvog ljeta, najunosniji posao tokom ljeta zaključen je za ELEKTROPRENOSOM BIH A.D za nabavku izgradnje trafostanice 110/x kV TS Banja Luka 9. Vrijednost posla je skoro 3 miliona KM, gdje je “Prointer” bio u grupi ponuđača, zajedno sa firmama Kaldera, IEE Novi Sad i Elnos Banjaluka.\n“Prointer” u grupi izvođača dobio je još jedan tender, i to ponovo od Elektroprenosa BiH i to za nabavku izgradnje priključnog DV 2×110 kV za TS Banja Luka 9, u iznosu od 1.084.986,38 KM\nDalje, sa banjalučkom Elektrokrajinom sklopljena su dva posla u avgustu i to u vrijednosti od 99 900 KM za nadogradnju mrežne infrastrukture, te 34.960 KM za nabavku serverske i storidž farme.\nGeneralno možemo reći da su elektroenergetska preduzeća bila poprilično darežljiva pa je tako Zavisno preduzeće “Rudnik i termoelektrana Ugljevik” a.d Ugljevik dodjelio skoro 120.000 KM (119.800,00 KM) za nabavku dva uređaja za bezbjednost informacione mreže, dok je Elektroprivreda RS-matično preduzeće iz Trebinja za uslugu izrade studije dugoročnog razvoja automatizacije distributivne mreže dodjelio ugovor u iznosu od skoro 200.000 KM (199.982,00 KM).\nIsto preduzeće dodjelilo je Prointeru 198.000,00 KM za unapređenje i tehničku podršku IT strukture. Dvadesetak dana kasnije ponovo uspjeh – Elektroprivreda RS” dodjelila je Prointeru 159.8989,05 za rekonstrukciju i proširenje pasivne računarske mreže i nabavku aktivne mrežne opreme te za nabavku switcheva.\nElektroprenos BiH je dodjelio 179.990,00 KM Prointeru za nabavku Firewall-a te za licence TK opreme za SAP.\nZP “ELektro Doboj” isti je dan 15.6.2021. dodjelilo preko pola miliona KM (559.235,00 KM) za nabavku optičkih kablova i ovjesa.\n“Prointer” je sarađivao i sa Glavnom službom za reviziju javnog sektora Republike Srpske i to u nabavci mrežne opreme, pratećeg softvera i licenci i to za 179.981,10 KM.\nOva kompanije nije se libila ni manjih nabavki pa su tako željeznicama Republike Srpske sklopili posao licence za KIWI SYSLOG SERVER na period od 12 mjeseci ukupnog iznosa od 288,00 KM, dok je za usluge prebacivanja videokonferencijskog linka u centralnoj kancelariji UIO BiH naplaćeno 950 KM.\nUz ovo napomenimo da je sarajevski ogranak PROINTERA 1.6.2021 sklopio ugovor sa Regulatornom agencijom za komunikacije BiH u iznosu od 249.000 KM, te sa Zavodo za zapošljavanje Republike Srpske Pale 50.400,00 KM.\nSvi pomenuti iznosi su bez PDV-a.\nPodsjetimo, Predsjedavajući Predsjedništva BiH Milorad Dodik potvrdio je sredinom 2019. godine da je njegov sin Igor Dodik povezan sa kompanijom „Prointer ITSS“.\nDodik je na sjednici Narodne skupštine Republike Srpske rekao da je njegov sin završio fakultet u Milanu i da se bavi „novim tehnologijama“.\n„Nije vlasnik, ni ovlašteno lice ali jeste saradnik te firme, bavi se novim tehnologijama, sarađuje sa inostranim firmama i ima od toga prihode“, rekao je, između ostalog, Dodik odgovarajući opozicionim poslanicima te 2019. godine.\nTime je Dodik, po prvi put doveo u vezu Igora Dodika sa ovom kompanijom, što je do tada bilo više puta demantovano.\nPodsjetimo da je Milorad Dodik juče tokom skupštinskog zasjedanja išao korak dalje pa je tako rekao da je “njegov sin nezaposlen i da niko nije zaposlen.”\nKvadrat polovnog stana u Srpskoj 4.000 KM\nKAKO SU NESTALE MASKE Kontrola u magacinu apoteke UKC utvrdila propuste\nHronikaprije 35 minuta


Digitalni fotoaparat OLYMPUS Mju 840 Starry, srebrne boje, N3111292 - Beograd Srbija\npočetna Digitalni fotoaparati i oprema Digitalni fotoaparati Digitalni fotoaparat OLYMPUS Mju 840 Starry, srebrne...\nDigitalni fotoaparat OLYMPUS Mju 840 Starry, srebrne boje, N3111292\n(bez PDV-a): 20.221 din\n(sa PDV-om): 20.221 din\nOlympus µ 840, sa rezolucijom od 8.0 Megapiksela, je snažni i elegantni novitet u višestruko nagrađivanoj seriji Olympus µ.\nSjajne slike, elegantan dizajn\nOlympus µ 840, sa rezolucijom od 8.0 Megapiksela, je snažni i elegantni novitet u višestruko nagrađivanoj seriji Olympus µ. Njegov 5x optički zum (ekvivalentno 36-180mm) vam omogućava da se približite svojim subjektima ne napuštajući mesto na kojem se nalazite. Ugrađeni sistem Dvostruke stabilizacije slike, veliki HyperCrystal LCD i paleta naprednih tehnologija čine µ 840 idealnim stilizovanim kompaktnim fotoaparatom.\nZa slikanje iz neposredne blizine, sa rastojanja od samo 3cm, odgovorna je Super Makro funkcija koja pruža izuzetne slike, savršene oštrine. U kombinaciji sa Olympus xD-Picture karticom, ovaj model može da koristi i novu Panorama funkciju. Pored toga, 20 progama za snimanje omogućava optimizovane postavke za najrazličitije fotografske situacije.\n20 programa za snimanje (npr. Dostupno osvetljenje, Portret, Video zapis), za savršene slike u najrazličitijim uslovima\nStvarni broj piksela 8.0 Megapiksela\nŽižna daljina 6.4 - 32.0 mm\nMaksimalni otvor blende 3.3 - 5.0\nFaktor uvećanja 5.6 x / 28 x u kombinaciji sa optičkim zumom\nMakro 0.2m - ∞ (širokougaoni) / 0.6m - ∞ (tele)\nBroj programa za snimanje 20\nAutomatski ISO 64 - 1600 automatski\nManuelno ISO 64, 100, 200, 400, 800, 1600\nRadni opseg (širokougaoni) 0.2 - 3.9 m (ISO 800)\nRadni opseg (teleobjektiv) 2.6 m (ISO 800)\nSnimanje u sekvenci (velikom brzinom) 7 fps / 11 sličica (u 3MP režimu)\n8M 3248 x 2436\nDimenzije: 96.4 x 56.5 x 24.0 mm\nDigitalni zoom\t 6 x


Odbili da prodaju med iz Moldavije, evo i ko - Domaćinska kuća\nOdbili da prodaju med iz Moldavije, evo i ko\nKako SPOS nezvanično saznaje, LIDL je odbio da plasira med firme AZA doo iz Starih Ledinaca kod Novog Sada, koji u sebi sadrži med uvezen iz Moldavije.\nSPOS danas upućuje dopis LIDL-u da se izjasni da li je to tačna informacija.\nAko se ispostavi da je tačna, to će biti svetao primer društvene odgovornosti prema potrošačima, jer govori da LIDL brine ne samo o kvalitetu proizvoda, već i o jasno označenom poreklu, jer potrošač jednostavno mora SVE da zna o proizvodu koji kupuje, pa i gde je proizveden, ali i o mnogo čemu drugom.\nSPOS upućuje velike pohvale LIDL-u kao i svim drugim odgovornim kompanijama na ovakvom i sličnim poslovnim potezima u budućnosti, jer potrošač uvek mora da bude na prvom mestu, i mora da mu bude jasno sve, pa i poreklo proizvoda, a onda on sam odlučuje da li će i šta će da kupuje.\nSPOS poziva sve trgovine da pokažu društvenu odgovornost i plasiraju samo med čije je krajnje poreklo nedvosmisleno poznato i jasno naznačeno na etiketi, jer je to nešto što potrošači meda u Srbiji traže, jer im je već godinama unazad dosta kako falsifikovanog meda, tako i proizvoda nedefinisanog ili nedovoljno poznatog krajnjeg porekla.\nPored toga, građani Srbije sve više podržavaju kupovinu domaćih proizvoda, kao i godišnji odmor u Srbiji shodno preporukama Predsednika Republike Srbije, Vlade Republike Srbije i Turističke organizacije Srbije, jer je to jedini pravi put za oporavak domaće ekonomije.\nLidl, MEd, med iz moldavije, Pčelarstvo, spos\nPrevPrethodnaKako da unapredite svoju proizvodnju maline\nSledećaNajčešće bolesti jagode i kako ih suzbitiNext\nKako protiv uginuća pčela\nPolen i nektar uljane repice\nPregled pčela u martu\nSaveti uspešne pčelarke\nBranko Greganović: NLB banka odgovorno pristupila agro sektoru i pozicionirala se u grupu najjačih banaka


Rusija obećala odgovor na evropske sankcije zbog incidenta u Kerčkom moreuzu - Sputnjik Srbija\n00:57 28 Januar 2021\nRusija obećala odgovor na evropske sankcije zbog incidenta u Kerčkom moreuzu\n11:11 16.03.2019 Preuzmite kraći link\nRusija će odgovoriti na sankcije Evropske unije protiv Rusa u vezi sa incidentom u Kerčkom moreuzu, gde su u novembru prošle godine brodovi ukrajinske mornarice prekršili granicu Rusije i zadržani, saopštilo je Ministarstvo spoljnih poslova Rusije.\n„Ruska strana neće ostaviti bez odgovora neprijateljski potez Evropske unije“, navodi se na sajtu ruskog Ministarstva povodom odluke Evropske unije da uvede lične sankcije zbog incidenta u Kerčkom moreuzu.\nMinistarstvo dodaje da izgovor za uvođenje sankcija EU zaprepašćuje svojim licemerstvom i cinizmom.\nTvrdnje Evropske unije da je Rusija „prekršila međunarodno pravo“ i neosnovano primenila silu potpuno su netačne, ističe se u saopštenju Ministarstva.\nEvropska unija u petak je uvela sankcije za osam osoba za događaje u Kerčkom moreuzu. Na spisku su se našli načelnik pogranične policije Federalne službe bezbednosti Rusije (FSB) za Krim i Sevastopolj i komandant trupa Južnog vojnog okruga.\nPrema saopštenju FSB-a, u nedelju 25. novembra su brodovi ukrajinske mornarice „Berdjansk“, „Nikopolj“ i „Jani Kapu“, narušavajući članove 19 i 21 Konvencije UN o morskom pravu, presekli državnu granicu Rusije. Brodovi sa 22 člana posade i dvojicom pripadnika Službe bezbednosti Ukrajine (SBU) ušli su u privremeno zatvorene vode Rusije i nekoliko sati izvodili opasne manevre, ne odgovarajući na zahteve ruskih brodova koji su ih pratili. Sva tri broda su zadržana i kasnije prevezena do luke u Kerču.\nsankcije, incident u Kerčkom moreuzu, Ministarstvo spoljnih poslova Rusije


Ujedinjena opozicija ima realne šanse za uspeh u Beogradu, čak i za pobedu\nUjedinjena opozicija ima realne šanse da na predstojećim izborima ostvari uspeh u Beogradu, čak i da pobedi, izjavio je programski direktor Demostata Zoran Panović.\nOn je rekao i da istraživanja javnog mnenja pokazuju da "ovakva" opozicija nema velike šanse van glavnog grada jer na republičkom nivou, Srpska napredna stranka (SNS) ima "ubedljivu" podršku građana.\n"Manje jedinstvena opozicija ima daleko manje šanse za uspeh. U istraživanjima se pokazuje da se pristalice stranaka opozicije daleko manje razlikuju nego lideri tih partija. To je logično jer je dobar deo tih partija nastao iz jedne ili dve partije. Birači su faktički bili isti a lideri su se podelili", ocenio je Panović gostujući na televiziji N1.\nDodao je da je aktuelni predsednik Srbije Aleksandar Vučić "apsolutni" favorit i na predstojećim predsedničkim izborima a da je u redovima opozicije, najjača Stranka slobode i pravde (SSP), mada i to kako je rekao, zavisi od mesta do mesta.\nĐilas Više nema izbornih uslova, ako se odlučimo za bojkot, biće drugačiji\nPredsednik Stranke slobode i pravde (SSP) Dragan Đilas izjavio je da više ništa ne može da se promeni oko izbornih uslova i da će, ako se "najveće" opozicione stranke opredele za bojkot izbora, on biti drugačiji nego što je bio prošle godine.\nĐilas je ponovio da će zajednička odluka o izlasku na izbore biti "ubrzo" doneta i objavljena građanima.\nUpitan da li ostaje pri stavu da neće predložiti kanditata za privremeno nadzorno telo za kontrolu medija, Đilas je rekao da je to prevara koju su "zajedno instalirali" Srpska napredna stranka, Socijalistička partija Srbije i "gospoda" iz Evrope.\n"Sram bilo i (poslanicu u Evropskom parlamentu) Tanju Fajon i (evroposlanika Knuta) Flekenštajna. Nama koji smo 30 godina za Evropu, došli ste, dogovorili papir sa (predsednikom Srbije Aleksandrom) Vučićem i (predsednikom Narodne skupštine Ivicom) Dačićem i rekli to je to. Odustali ste od svih evropskih vrednosti. Sami ćemo ovo završiti", istakao je Đilas.\nOtkazi radnicima zaječarskog Vodovoda zbog učešća u sindikalnim protestima\nStranka slobode i pravde (SSP) optužila je danas gradonačelnika Zaječara Boška Ničića i v.d. direktora JKP Vodovod u tom gradu, Nikolu Šarčevića da "otpuštaju" zaposlene u tom preduzeću zbog učešća u sindikalnim protestima i sudskih procesa koje su pokrenuli protiv Vodovoda.\n"Da je reč o odmazdi govori i činjenica da je jedna radnica Šarčevića prijavila za mobing, a potom dobila pretnju otkazom ukoliko tužbu ne povuče", naveli su iz SSP.\nJedna ulica u Beogradu na vodi nosiće ime kraljice Drage Obrenović\nUlica na prostoru Beograda na vodi od stare Železničke stanice do pešačke zone nosiće ime kraljice Drage Obrenović, odlučili su odbornici Skupštine Beograda.\nDraga Mašin bila je supruga kralja Aleksandra Obrenovića, poslednjeg kralja iz dinastije Obrenović.\nOna je ubijena zajedno sa kraljem Aleksandrom u noći 29. maja (11. juna po novom kalendaru) 1903. godine.\nOdluka da Draga Obrenović dobije ulicu u Beogradu bila je predlog zamenika gradonačelnika Gorana Vesića i novinarke Olivere Miletović.\nSkupština Beogrda je usvojila je i odluku da se Žumberačka ulica na opštini Čukarica ubuduće zove po imenu sportskog komentatora Marka Markovića, kao i da se jedna ulica na Paliluli zove Nova vučevska.\nĐilas Ugostitelji kažnjavani i imaju probleme jer nam služe ručak ili piće\nPredsednik Stranke slobode i pravde (SSP) Dragan Đilas izjavio je, povodom naloga inspekcije u Užicu o zatvaranju kafića u kome je boravio, da to nije prvi put da se vlasnici ugostiteljskih objekata kažnjavaju zato što su dozvolili njemu i njegovim saradnicima da popiju piće u njihovim lokalima.\nĐilas je za Nova.rs izjavio da su i u Kraljevu i Vrnjačkoj Banji zatvarani lokali u kojima je sa saradnicima ručao, a više puta vlasnici restorana su ih molili da ne dolaze jer su znali da će imati probleme.\n"Sve je to još jedan dokaz u kakvom fašizmu živimo. Izvinjavam se ljudima koji su, zbog toga sto su nam dali ručak ili kafu, ostali bez posla i prihoda od koga žive oni i njihove porodice", rekao je Đilas.\nKafić u centru Užica zatvoren je po nalogu poreske inspekcije koja je zabranila rad tog lokala na 15 dana, samo dan nakon što je u njemu boravilo rukovodstvo SSP, predvođeno Draganom Đilasom i Marinikom Tepić.\nJagodina/Palma: U Hurgadu otputovalo 114 zdravstvenih radnika, privrednika i novinara\nGrupa od 114 članova, većinom zdravstvenih radnika iz 18 zdravstvenih ustanova iz Srbije, je avionom iz Beograda otputovala u egipatsko letovalište Hurgada, gde će u organizaciji Skupštine grada Jagodina boraviti od 23. do 30. oktobra.\nMeđu putnicima su lekari i medicinske sestre i tehničari koji rade u kovid odeljenjima ili kovid ambulantama, privrednici, novinari i predsednik Skupštine grada Jagodina Dragan Marković Palma, saopšteno je iz te gradske uprave.\nPlanirano je da zdravstveni radnici obiđu jednu od kovid ustanova u Hurgadi. U tom poznatom turističkom letovalištu epidemiološka situacija je među boljim u svetu, dodaje se u saopštenju.\nGrad Jagodina ove godine već je vodio u Hurgadu 130 lekara i medicinskih sestara i tehničara iz 15 zdravstvenih ustanova iz Srbije u aprilu mesecu, a u junu 600 zdravstvenih radnika iz 25 zdravstvenih ustanova u Paraliju, u Grčku.\nMarković je izjavio da je to način da se iskaže zahvalnost zdravstvenim radnicima i pozvao je još jednom građane da se vakcinišu jer je to jedini način da se pobedi korona.\nI ovo, kao i sva prethodna putovanja, plaćena su isključivo sredstvima od donatora, navedeno je iz Skupštine grada Jagodina.


Startovala Liga budućih šampiona\t> editor4\nOpširnije...\tPRLZ: Mileševac – Novi Pazar (petak, 18.00)\t> editor4\nčetvrtak, 24 novembar 2016 11:06\tKošarkaši Novog Pazara igraće sutra protiv Mileševca u Prijepolju, a trener gostiju Dragan Kostić rekao je da njegov tim mora pružiti kvalitetniju partiju nego na poslednjoj utakmici protiv Šapca.\nOpširnije...\tKadeti Novog Pazara zimuju na 12. poziciji\t> editor4\nsreda, 23 novembar 2016 15:43\tTrener kadeta Fudbalskog kluba Novi Pazar Elvis Dervišević rekao je da je zadovoljan bodovnim učinkom i plasmanom njegove ekipe posle 17 kola u Kadetskoj ligi Srbije.\nOpširnije...\tUspešna sezona za novopazarski biciklizam\t> editor4\nsreda, 23 novembar 2016 14:00\tBiciklistički treneri iz Novog Pazara Bajram Kolašinac i Hazbija Hukić izrazili su zadovoljstvo postignutim rezultatima tokom ove sezone, koja je završena u Beogradu dodelom priznanja najboljim pojedincima i ekipama u takmičenjima bodovanim za Kup Srbije.\nOpširnije...\tMuratović zadovoljan polusezonom Jošanice\t> editor4\nutorak, 22 novembar 2016 15:33\tTrener fudbalera Jošanice Elvir Muratović rekao je da je zadovoljan polusezonom koju je taj klub imao u Srpskoj ligi Zapad, kao i da su samo tri ekipe uspele da naprave značajniju bodovnu zalihu.\nOpširnije...\tDevetka u Novom Pazaru\t> editor4\nutorak, 22 novembar 2016 14:42\tBilijar klub Evolušn iz Novog Pazara biće organizator turnira u disciplini devetka, koji je zakazan za 3. i 4. decembar.\nOpširnije...\tTri medalje za Veng Čun Kung Fu klub Novi Pazar\t> editor4\nutorak, 22 novembar 2016 13:12\tTakmičari Veng Čun Kung Fu kluba Novi Pazar osvojili su zlatnu, srebrnu i bronzanu medalju na završnom turniru Kung Fu Vu Šu prvenstva Srbije na Paliću.\nOpširnije...\tBiberoviću zlato na Prvenstvu uže Srbije\t> editor4\nponedeljak, 21 novembar 2016 10:59\tKaratista novopazarskog Perfekta Edis Biberović osvojio je zlatnu medalju u juniorskoj konkurenciji na Prvenstvu uže Srbije za kadete, juniore i mlađe seniore u Čačku.\nOpširnije...\tPRLZ: Novi Pazar – Šabac 106:66\t> editor4\nnedelja, 20 novembar 2016 22:13\tKošarkaši Novog Pazara pobedili su večeras ekipu Šapca sa 106:66 (18:19, 30:15, 25:9, 33:23), u utakmici osmog kola Prve regionalne lige Zapad.\nOpširnije...\tHukić odbranio IBO titulu\t> editor4\nnedelja, 20 novembar 2016 08:37\tBokser Muamer Hukić odbranio je u subotu uveče u Hanoveru titulu profesionalnog prvaka sveta u kruzer kategoriji (do 90,719 kilograma), u verziji IBO (Internacional Boxing Organization).\nVojvodina – Novi Pazar 3:0\tSuper B: Novi Pazar – Inđija 25:20\tKMF Novi Pazar brojao do sedam\tSuperliga za odbojkaše: Niš - Novi Pazar 3:1\tStartPrethodna45678910111213SledećaKraj\tStrana 9 od 183\tSport - više


Makedonska vlada objavila novi paket antikriznih mera\nMakedonska vlada objavila je novi, četvrti paket antikriznih mera s ciljem privlačenja stranih investitora i zaustavljanja pada industrijske proizvodnje i trgovinske razmene sa svetom, javio je dopisnik Srne iz Skoplja.\nNovi antikrizni paket čine 24 mere, među kojima je smanjenje građevinskog zemljišta za 30 odsto, odlaganje plaćanja PDV i ponuda lokacija duž koridora 8. i 10. za izgradnju novih benziskih pumpi, restorana i motela.\nU oblasti građevinarstva osim pojeftinjenja zemljišta, produžen je rok važenja dozvole za gradnju i olakšana procedura u delu izmene detaljnog urbanističkog plana.\nU oblasti kreditiranja, makedonska Vlada je, osim što je uvećala iznos koji male firme mogu da koriste kod Evropske investicione banke, uvela i novu kreditnu liniju preko Makedonske banke od 15 miliona evra.\nU poreskoj sferi produžen je rok za uplatu PDV-a i uvedene su olakšice pri registraciji preduzeća. Poljoprivrednici u ruralnim sredinama mogu da računaju na poseban Fond za nezaposlene farmere, posredstvom kojeg mogu lakše da dolaze do zemljišta i mehanizacije, a smanjeni su i kriterijumi za dodeljivanje grantova iz IPARD fondova.\nNovim paketom mera Agencija za inostrane investicije prerasta u Agenciju za inostrane investicije i promociju izvoza.\nMakedonski premijer Nikola Gruevski izjavio je da novi paket antikriznih mera možda i ne sadrži spektakularne mere, ali je siguran da će ono što je predloženo imati pozitivne efekte.


Podrška za De Heu stigla odmah na terenu od rivala - Sportske.net\nPodrška za De Heu stigla odmah na terenu od rivala\nŠpanski golman imao ogromne probleme u meču sa Barselonom.\n"Đavoli" odredili pojačanja za zid ispred De Hee!Liga šampiona kao pre 15 godina, tada je pobednik bio Murinjo!Klop svestan situacije, Liverpul mora da ide korak po korakKad kola krenu nizbro, novi problem je Rašford!Nisu milioni, evo šta Pepu treba za finale LŠ!\nMančester Junajted je eliminisan prilično rutinski od strane Mesija i drugara, "Đavoli" su preslišani na "Kamp Nou" sa ubedljivih 3:0.\nBarsina 'desetka' je imala svoje veče sa dva gola, ali drugi gol Argentinca bi se više mogao protumačiti kao veliki kiks Davida De Hee nego umeće omalenog ofanzivca.\nKiksevi Španca su veoma retki, obično je i najbolji na terenu u svom timu, ali se greške golmana uvek najviše i plaćaju.\nRival sa druge strane igrališta je imao par reči utehe za svog kolegu.\n"Posle utakmice sam rekao De Hei da smo svi mi samo ljudi i da se to moglo vrlo lako desiti i meni. Istina je da sam sačekao sa slavljem drugog gola, pošto delimo istu poziciju tako da poznajem njegov bol. Život ide dalje", izjavio je Ter Štegen po završnici meča.\nSvakako džentlmenski potez Nemca.


NSinfo: Počela nova sezona na Štrandu - besplatno do 15. maja\nPočela nova sezona na Štrandu - besplatno do 15. maja\nNa kupalištu Štrand zvanično je počela 108. kupališna sezona\nDo polovine meseca ulaz će biti slobodan, a 15. maja počinje naplata ulaznica.\nU toku je čišćenje 20.000 kubika mulja koje bi znatno olakšalo prolaz brodova i čamaca, a kako navode u Vodama Vojvodine, rok završetka radova predviđen je za polovinu maja.\n„Svi akteri koji su zatečeni na tom prostoru imaju potrebu za normalnom komunikacijom, ovaj deponovani materijal je to onemogućavao i upravo ćemo omogućiti normalan protok na tom delu Dunavca", kaže Slavko Vrndžić, direktor JVP „Vode Vojvodine".\nKod pojedinih sugrađana javila se zabrinutost da će pesak biti zamenjen muljem. Nadležni iz „Gradskog zelenila" navode da nema potrebe za brigom te da će plaža biti čista i spremna za početak kupališne sezone.\n„Što se tiče peska, on će prvo biti ručno očišćen, a potom i mašinski. Gradsko zelenilo poseduje dve mašine za prosejavanje peska, naravno, ne samo pre sezone, nego i svakog dana pre otvaranja kapija Štranda, dakle pre 8 sati ujutru, svih 5 meseci, koliko traje kupališna sezona", kaže Ivan Nožinić, Gradsko zelenilo.\nCena dnevne karte ostaje 50 dinara, sezonska bez popusta 1345 dok će sa popustom za studente, đake i penzionere iznositi 850 dinara.


KK Dynamic, Author at KK Dynamic VIP PAY - Stranica 2 od 6\nDorćolski Dinamik je posle pobede u Sarajevu zabeležio svoju četvrtu uzastopnu pobedu u oba takmičenja u kojima nastupa ove sezone. Sinoćnji duel 8. kola ABA2 lige između sarajevskog Sparsa i KK Dynamic VIP PAY završen je pobedom gostiju iz Beograda koji su bili oslabljeni neigranjem plejmejkera Mert Akaja koji zbog povrede nije putovao sa ekipom….\nKošarkaši Dinamika su, nakon pobeda nad Vršcem u KLS i Slobodom iz Tuzle u okviru ABA2 lige, savladali ekipu Kolubare rezultatom 107:90. Pred oko 1000 gledalaca u sali SRC Kolubara, Dorćolci su nakon slabijeg prvog poluvremena „dodali gas“ i ostvarili ubedljivu pobedu. U strelce su se upisali svi igrači iz protokola, a čak petorica su…\nNa jučerašnjoj utakmici protiv Slobode iz Tuzle koju je Dinamik rešio u svoju korist rezultatom 87-83, prvi put u ovoj sezoni nastupio je Miloš Glišić, centar kluba sa Dorćola. Nakon odigranih 16 minuta Glišić je zabeležio 8 poena uz indeks efikasnosti 9. Prethodne sezone Miloš je bio jedan od najkorisnijih igrača Dinamika uz prosečni indeks…\nU 7. Kolu ABA2 lige Dinamik je na Novom Beogradu savladao ekipu Slobode iz Tuzle rezultatom 87-83. Najefikasniji u ekipi Dinamika bio je plejmejker Miroslav Pašajlić koji je postigao 18 poena uz indeks efikasnosti 16. Zapaženu rolu imali su i Kapiten Dušan Beslać (14 poena) kao i mladi turski internacionalac Mert Akaj koji je posle…\nU Subotu će beogradska publika u Hali Sportova „Ranko Žeravica“ imati priliku da prisustvuje 6. kolu KLS lige između KK DYNAMIC VIP PAY i KK Vršac. Dinamik će imati težak zadatak protiv gostiju iz Južnog Banata koji u dosadašnjem toku prvenstva imaju samo jedan poraz na 5 odigranih utakmica. Trener Dinamika Miro Alilović je istakao…\nKadetska selekcija KK Dynamic VIP PAY danas je savladala vršnjake iz Partizana rezultatom 77:64 u okviru trećeg kola Kadetske lige Srbije. Ekipa Saše Nikitovića je ceo meč bila u prednosti, a razlika je u par navrata prešla i 20 poena. Najefikasniji igrač utakmice bio je Bogdan Zimonjić sa postignutih 29 poena i čak 7 ubačenih…\nDinamik gostuje u Aleksincu, Beslać MVP u ABA2!\nOve subote Dinamik nastavlja svoje KLS putovanje – treće gostovanje ove sezone vodi ekipu sa Dorćola u Aleksinac gde će ih čekati ekipa Napretka. Obe ekipe imaju identičan skor od tri pobede i jednog poraza i sigurno će dati svoj maksimum kako bi ostvarili nova dva boda. Zahvaljujući odličnoj partiji protiv Novog Pazara, u kojoj…\nABA2 derbi: Novi Pazar u Hali Sportova\nU Sredu će beogradska publika u Hali Sportova „Ranko Žeravica“ imati priliku da prisustvuje 5. kolu ABA2 lige između KK DYNAMIC VIP PAY i OKK Novi Pazar. Posle četiri kola obe ekipe imaju negativan skor od 1 pobede i 3 poraza u regionalnom takmičenju, te se očekuje dobra utakmica i borbenost sa obe strane. …\nNajnovije pojačanje Dinamika je mladi slovenački reprezentativac Gregor Glas. Gregor je prošao pripreme sa Dinamikom i juče je potpisao svoj prvi profesionalni ugovor u karijeri. U pitanju je 18-godišnj, 198cm visoki krilni igrač, koji je ove sezone sa U18 reprezentacijom Slovenije osvojio bronzanu medalju na evropskom prvenstvu u Grčkoj i pritom bio prvi strelac svoje…\nUtakmicu 3. kola Košarkaške lige Srbije Dinamik je rešio u svoju korist pobedom nad ekipom Dunava rezultatom 72:97, čime je opravdao ulogu favorita na ovoj utakmici. Najbolji strelac u ekipi Dinamika bio je mladi Bojan Tomašević koji je postigao 15 poena uz visok procenat pogođenih šuteva iz igre i ukupan indeks korisnosti 13. Najefikasniji igrač Dorćolaca…


Strategija EU prema sjevernoj Africi je neuspjeh demokratije - Klix.ba\nCarl Bildt Strategija EU prema sjevernoj Africi je neuspjeh demokratije\nStrategija EU prema sjevernoj Africi je neuspjeh demokratije\n17.1.2011. u 12:12\nŠvedski ministar vanjskih poslova Carl Bildt ocijenio je da je strategija EU prema sjevernoj Africi "neuspjeh demokratije" nakon revolucije jasmina u Tunisu, piše danas portal "EUObserver".\n"Saradnja sa zemljama južno od Sredozemnog mora posebno je važna kako bi te zemlje postpeno otvorile svoje političke i ekonomske sisteme što bi dalu nadu mladim ljudima i šansu za budućnost. U slučaju Tunisa, to je očigledno bio potpuni promašaj", kaže Bildt.\nNjegovi komentari uslijedili su nakon što je autoritarni lider Tunisa Zine el Abidin Ben Ali pobjegao iz zemlje u Saudijsku Arabiju pod pritiskom naroda nakon 24 godine na vlasti, što je prvi put da je jedan arapski lider morao da se povuče pred narodom.\nEU dugo je podržavala Ben Alija, posebno zemlje sa juga EU.\nBildt je pozdravio pomoć EU za ekonomsku liberalizaciju sjeverne Afrike, ali je kritikovao to što se pravila da ne vidi kršenje ljudskih prava.\n"Tunis je potpisao sporazum o pridruživanju sa EU 1995. godine i jedina je zemlja južno od Sredozemnog mora koja ima sporazum o industrijskim proizvodima (FTA) sa EU. Neusmnjivo, to je bilo važno za ekonomski razvoj ove zemlje", rekao je Bildt.\nBildt smatra da sada treba postaviti pitanje da li je EU bila dovoljno robusna u traženju poštovanja ljudskih prava u Tunisu.\n"EU prvo mora podržati demokratsku stabilizaciju zemlje, a zatim se pozabaviti razvojnim mogućnostima", kaže Bildt.\nDecenijama južne članice EU podržalave su strategiju pomoći nekoliko "neprijatnih" vlada radi zaustavljanja imigracije, lakšeg pristupa energentima i tržištima, te blokiranja islamskog radikalizma.\nMeđutim, stari saveznici Ben Alija sada su mu okrenuli leđa. Zbačeni lider prvo je odletio u Pariz gdje mu je rečeno da nije dobrodošao, nakon toga bio je u Libiji i Italiji, da bi ga na kraju primila kraljevska porodica Saudijske Arabije.\nU potpunoj promjeni stava prema Ben Aliju francuski predsjednik Nicolas Sarkozy rekao je da Pariz sada nudi podršku demokratskim težnjama naroda Tunisa i radi toga zamrznuo "sumnjive finansijske transakcije Tunižana u Francuskoj".\n"Francuska politika zasniva se na trajnim principima - nemiješanje u unutrašnje poslove suverenih država, te podrška slobodi i demokratiji", rekao je Sarkozy.\nNjemački kancelar Angela Merkel pozvala je nove lidere Tunisa da se okrenu demonstrantima i da uspostave istinsku demokratiju, dodajući da je apsolutno neophodno poštovati ljudska prava i garantovati slobodu štampe i okupljanja.\nSa svoje strane šef inostranih poslova EU Catherine Ashton, kao i komesar EU za proširenje Štefan File rekli su da podržavaju revoluciju jasmina u Tunisu, koja je dobila ime po svijetu koji je nacionalni simbol te zemlje.\n"Sa najvećom pažnjom pratimo događaje u Tunisu. Želimo da izrazimo podršku i priznanje narodau Tunisa i njihovim demokratskim aspiracijama, koje treba ostvariti na miran način", navodi se u zajedničkom saopštenju.\nU međuvremenu SAD, još jedan dugogodišnji prijatelj bivšeg režima, osudili su i izrazili užasnutost zbog nasilja nad građanima, koji su na "miran način izražavali svoj stav " i pozdravili "hrabrost i dostojanstvo naroda Tunisa".\nUprkos činjenici da je lider Tunisa pobjegao, bezbjednosni aparat lojalan Ben Aliju sukobio se ovog vikenda u nekoliko navrata sa vojskom Tunisa.\nPrema izvještajima televizije Al Jazeera, snage bezbjednosti, vojska, policija i neregularne snage milicije pokušavaki svaka za sebe da preuzme kontrolu nad situacijom, a pojavile su se i lokalni odbori bezbjednosti koje formiraju obični građani.\nArapska liga takođe se oglasila opisujući revoluciju kao "istorijsku fazu kojoj su svjedoci građani Tunisa" i pozvala sve Tunižane da se ujedine.\nU međuvremenu, revolucionarni talas proširio se i na druge arapske zemlje kao što su Alžir, Egipat, Jordan i Libija.


TRIJUMF RADNIČKOG NA PREMIJERI U JEZERU - iKragujevac\nponedeljak, 30 septembar 2019 15:15\nNakon trijumfa ženske ekipe,rukometaši Radničkog su u premijernoj utakmici u svojoj hali,u okviru 2-og kola SBRL za muškarce,savladali ekipu Priboja rezultatom 31-22,poluvreme 15-9 i tako uveličali današnji rukometni praznik u Kragujevcu.\nOslabljeni neigranjem rovitih Stanojeva i Kneževića,rukometaši Radničkog su u meč ušli maksimalno angažovano sa namerom da u prvom meču pred svojim navijačima ubeleže pobedu i nastave pohod ka konačnom cilju.Nakon početnog vođstva gostiju,domaćin serijom 4-0,golom Bogdanovića u 4-om minutu ( 4-1) okreće točak na svoju vodenicu i nagoveštava konačni ishod utakmice. Prepoznatljivom granitnom odbranom i maštovitom igrom u napadu konstantno povećavaju prednost.Pribojci su samo na momente uspevali da uhvate rezultatski priključak,ali se na poluvreme odlazi velikom prednošću domaćina ( 15-9).\nI drugi deo igre je protekao u istom ritmu.Kragujevčani su konstantno povećavali prednost,svi igrači su dobili svoju minutažu i uspešno se nametnuli stručnom štabu.Na momente atraktivna igra je mamila aplauze,a najlepši potez utakmice se dogodio u 53-ćem minutu kada su Medić i Ristić duplim cepelinom razgalili navijače i izmamili salve oduševljenja.U mirnom ritmu,domaćin je priveo utakmicu kraju konačnim rezultatom 31-22 i tako upisao i drugu ovosezonsku pobedu.\nRK Radnički –RK Priboj:31-22 (15-9)\nNarednog vikenda ekipa Radničkog će gostovati novajliji u ligi,ekipi Jagodine.


Skup "Politika uslovljavanja EU prema Zapadnom Balkanu" u EU info centru, Foto: video grab\nZa razliku od uspeha koji je ostvarila sa zemljama centralne i istočne Evrope u procesu integracija, EU nije uspela da na Zapadnom Balkanu ponovi takav rezultat, ocenila je Nataša Vunš iz Švajcarskog federalnog instituta za tehnologiju i dodala da je Unija, iako to nije želela, na Zapadnom Balkanu ojačala neformalne mreže i omogućila im da povećaju uticaj na državu.\nNa skupu "Politika uslovljavanja EU prema Zapadnom Balkanu", koji je danas održan u EU info centru u Beogradu, Vunš je istakla da uslovljavanje iz Brisela utiče da se oslabi javna rasprava u društvu, i kao primer navela da je u Skupštini Srbije 57 odsto zakona usvojeno po hitnom postupku, čime je izbegnuta javna rasprava:\n"Ono što imamo nije stvarno stagnacija u procesu reformi, već imamo obaranje demokratskih kvaliteta. Zanimljivo je da - iako vidimo formalni napredak u pregovorima i u ispunjavanju pristupnih kriterijuma, sa druge strane se nivo demokratije smanjuje", rekla je Vunš.\nIzvršni direktor Fondacije za otvoreno društvo Srbije Milan Antonijević je izjavio da je u Srbiji teorija štapa i šargarepe dala malo rezultata i da se vlada na osnovu istraživanja javnog mnjenja. On je naveo slučaj promene Ustava i toga da građani nisu svesni da se menja Ustav i da je tako nešto potrebno:\n"Svako uslovljavanje koje dolazi od Brisela, koje ideo na neku jaču poruku, neće imati efekta dok ta tema očigledno ne ispliva i ne postane nešto što građane zaista zanima", izjavio je Antonijević.\nSrđan Majstorović iz Centra za evropske politike je rekao da se u Srbiji na uslovljavanje uvek gleda u negativnom konktekstu zbog Kosova. Kako je rekao, države Istočne i Centralne Evrope su shvatile da je njihov nacionalni interes pristupanje EU, dok u Srbiji ne postoji strategija spoljne politike i ne zna se šta je nacionalni interes.\nPotreban je jasniji dijalog sa EU, da se ono što je crno nazove crnim, odnosno da, ako se u Crnoj Gori novinarima puca u noge, a u Srbiji im se spaljuju kuće, poruči da tim zemljama nije mesto u EU, izjavio je Majstorović.\nPoslanica Demokratske stranke Gordana Čomić je ocenila da je zarobljena država nastala jer je EU prestala da insistira na vladavini prava.\nBrisel je odlučio da ljudska prava proda za razblaženi rasizam migrantske krize, rekla je Čomić, uz tvrdnju da će vladajuća većina u Srbiji uskoro "autoblokirati" integracije u EU.


Svjedočenje istražioca koji je uhapsio Radončića | N1 BA\nSvjedočenje istražioca koji je uhapsio Fahrudina Radončića\nSuđenje optuženima u predmetu Radončić i drugi nastavljeno je pred Sudom BiH unakrsnim ispitivanjem svjedoka Ševke Čomora u svojstvu istražioca SIPA-e. Svjedok je odgovarao je na pitanja odbrane optuženih Radončića i Dautbašića o načinima njegovog postupanja u istragama i hapšenju tada osumnjičenih u predmetu “Lutka 2”.\nŠevko Čomor, istražilac SIPA-e u penziji, između ostalih - odgovarao je na pitanja odbrane o načinima saradnje sa tužiocima Božom Mihajlovićem i Dubravkom Čamparom, načinima pretresa prostorija tada osumnjičenih, te hapšenju Fahrudina Radončića. Svjedok Čomor bio je vođa tima istražilaca prilikom pretresa prostorija Fahrudina Radončića na 30. spratu Avaz Twist Towera. Među ostalim predmetima i dokumentima tada su izuzeta i dva lista papira na kojima je istražilac prepoznao svoje, kako je kazao, pogrešno napisano ime i prezime – Ševko Čavor. Odbranu je zanimalo kakve to veze ima sa predmetom. Čomor je odgovorio - “Zar vama nije interesantno da se ime jednog od operativaca koji radi na predmetu osumnjičenog nađe na njegovom stolu.” Svjedok je odgovarao i na pitanja o uzimanju iskaza i medicinske dokumentacije putem Viber aplikacije od ključne svjedokinje ovog procesa Azre Sarić, bivše djevojke ubijenog Ramiza Delalića Ćele.\nSvjedok Ševko Čomor: “Taj iskaz je uzet u predmetu Naser Keljmendi.”\nAdvokat Dragan Barbarić: Dobro, možete li nam odgovoriti – dakle nema veze sa ovim postupkom i ovim predmetom?\nSvjedok Ševko Čomor: “Na izvjestan način ima.”\nAdvokat Dragan Barbarić: Koje veze ima?\nSvjedok Ševko Čomor: “Taj predmet koji se vodi pred Sudom u Prištini protiv Nasera Keljmendija na izvjestan način ima dodirnih tačaka sa ovim predmetom.”\nOdbrana je ukazivala na selektivnost i nezakonitost provođenja određenih istražnih radnji.\n"Sam svjedok Čomor je potvrdio da onog trenutka kada oni nađu da je iskaz ključne svjedokinje u nekom dijelu potvrđen oni dalje ništa ne diraju iako ima očigledno dokaza koji ukazuju i na neke druge činjenice", kazala je Tatjana Savić, advokat Bakira Dautbašića.\nPredsjedavajuća sudskog vijeća Hasija Mašović u jednom je trenutku prekinula unakrsno ispitivanje advokata Dragana Barbarića jednog iz tima odbrane prvooptuženog Radončića, te ga zbog ometanja reda u sudnici I nepokoravanja njenim naređenjima udaljila sa suđenja i izrekla kaznu od 3.000 KM.\nAdvokat Barbarić napustio je Sud Bosne i Hercegovine, a sudnicu u pratnji sudske policije. Njegov kolega Crnalić kazao je da nema smisla komentarisati sudske procesne odluke.\nTagovi: fahrudin radončić , Akcija Lutka 2\nScepo je pred rat dosao u Sarajevo k'o lipic sa praznom kesom a pogledajte sta danas ima.Niko nas ne moze ubijediti da je to posteno stekao.Lopov i Vucicev spujun hoce da bude prvi medzu Bosnjacima e taj film neces gledati.\nPa naravno da nema smisla komentarisati odluke suda jer tebe debelo plaća Radoncic u pokušaju odbrane njegovih lopovluka a kako komentarises njegovo toliko bogastvo koje je stvorio za 20 godina nije valjda donio sa sobom u Bosni. Vas Advokate treba pratiti dan noć jer ste uvezani sa svim kriminalcima čast izuzetcima to se odnosi na one koji su non stop na TV ekranima kao da su pretplaćeni braniti kriminalce.\nSuđenje Radončiću: Advokat odbrane udaljen iz sudnice\nSuđenje Radončiću, svjedočili istražioci SIPA-e\nRadončić: "Ja ću sve natovariti na Bakirova leđa"